hotchpotch/miracl-hf-unified huggingface dataset:
క్రోంపేట రైల్వే స్టేషను
క్రోంపేట రైల్వే స్టేషను చెన్నై సబర్బన్ రైల్వే నెట్వర్క్ లోని చెన్నై బీచ్ - చెంగల్పట్టు సెక్షన్ లోని రైల్వే స్టేషన్లలో ఒకటి. ఇది క్రోంపేట, చిట్లపాకం యొక్క పొరుగున మరియు పరిసర ప్రాంతాలలో సేవలు అందిస్తున్నది. ఇది చెన్నై బీచ్ నుండి సుమారు 25 కి.మీ.ల దూరంలో మరియు సముద్ర స్థాయికి 30 మీటర్ల పైన ఎత్తులో ఉంది .
చెన్నై సబర్బన్ రైల్వే నెట్వర్క్ లోని నగరం యొక్క మొదటి సబర్బన్ అయిన చెన్నై బీచ్-తాంబరం రైలు మార్గములో ఈ స్టేషను ఉంది, 1928 సం.లో ప్రారంభమైన పనులు మార్చి 1931 సం.లో ట్రాక్ పడి పనులు పూర్తయిన పిదప, సబర్బన్ సర్వీసులు బీచ్ మరియు తాంబరం మధ్య మే 1931 11 సం.న ప్రారంభించారు, 15 నవంబరు 1931 న పూర్తిగా విద్యుద్దీకరణ జరిగినది మరియు మొదటి మీటర్ గేజ్ ఈము (ఎలక్ట్రికల్ మల్టిపుల్ యూనిట్) సేవలు 1.5 కెవి డిసిలో నడుపబడింది. ఈ విభాగం జనవరి 15, 1967 సం.న 25 కెవి ఎసి ట్రాక్షన్‌గా మార్చబడింది.
1998 లో, స్టేషను యొక్క ఉత్తరంవైపు లెవెల్ క్రాసింగ్ స్థానంలో సబ్‌వే నిర్మించడానికి రైల్వేలు నిర్ణయించాయి. 2008 లో, జాతీయ రహదారి విభాగం యొక్క ప్రమేయంతో (నేషనల్‌ హైవేస్ అథారిటీ ఆఫ్ ఇండియా) వంతెన (ఆర్‌యుబి) కింద రహదారి వలె ఈ ప్రాజెక్ట్ అన్ని వాహనాలను అనుమతించే విధంగా తిరిగి రూపకల్పన చేయబడింది.  అయినప్పటికీ, 2008 చివర్లో, లెవల్ క్రాసింగ్ యొక్క ఇరువైపులా నివసిస్తున్న సుమారు 400 కుటుంబాల నుండి వచ్చిన అభ్యంతరాలను అనుసరించి, ఈ డిజైన్ ఒక పరిమితంగా ఉపయోగపడే సబ్‌వేగా ఇది, 33 మీటర్ల పొడవు, 8.3 మీటర్ల వెడల్పు మరియు 3.5 మీటర్ల ఎత్తు కొలతలతో మార్చబడింది.
27 ఫిబ్రవరి 2009 న రూ.75.5 మిలియన్లతో పరిమిత వినియోగ సబ్వే నిర్మాణం ప్రారంభమైంది. ఏదేమైనా, భూసేకరణ సమస్యల కారణంగా పని నిలిచిపోయింది.
స్టేషను యొక్క దక్షిణ భాగంలో ఉన్న "మిట్ గేట్" అని పిలువబడే లెవల్ క్రాసింగ్ గేటు 2000 జనవరిలో మూసివేయబడింది. జిఎస్‌టి రహదారిపై నాలుగు ర్యాంప్లతో కూడిన భారీ ఆర్‌ఒబి నిర్మాణాన్ని, ఎగువ భాగంలో ఒక రొటేటరీ మరియు చిట్లప్పక్కం ప్రధాన రహదారితో అనుసంధానించబడిన తూర్పు వైపున ట్రాక్స్ మీద విస్తరించిన రెండు లేన్ రాంప్‌ను ప్రారంభించారు. ప్రభావిత కుటుంబాలు వ్యాజ్యం కారణంగా సుదీర్ఘ నిర్మాణం తరువాత, తాత్కాలిక వ్యవధిలో రాష్ట్ర ప్రభుత్వం మారడం వంటి కారణాలతో తుదకు ఇది జనవరి 2006 లో పూర్తయింది మరియు ప్రజల వినియోగం కొరకు తెరిచారు. ప్రస్తుతం "మిట్ ఫ్లైఓవర్" గా ప్రసిద్ది చెందింది. ఇది నెహ్రూ నగర్, హస్తినపురం, చిట్లపక్కం మరియు చుట్టుప్రక్కల ప్రాంతాల ప్రజలకు జిఎస్‌టి రహదారిని సులభంగా చేరుకోవడానికి ఒక ముఖ్యమైన జీవనశైలిగా పనిచేస్తుంది.
సబర్బన్ విభాగం యొక్క విస్తరణలో భాగములోని గిండీ-చెంగల్పట్ రైలు మార్గము నందు, ఒక నెలలో దాదాపు 30 మంది వ్యక్తులకు ఎక్కువ ప్రమాదకరమైన ప్రమాదాలను ఎదుర్కొంటుంది. సబర్బన్ నెట్వర్క్ యొక్క ఇతర విస్తరణలతో పోలిస్తే, క్రోంపేట-తాంబరం రైలు మార్గము నందు 2011 లో ప్రతి నెలలో కనీసం 15 ప్రమాదాలు చోటుచేసుకున్నాయి.2011 లో గిండీ మరియు చెంగల్పట్ మధ్య రైలు మార్గములో 181 మంది మరణించారు. క్రోంపేట-తాంబరం స్టేషన్ల మధ్య రైలు మార్గములో ఇందులో నాలుగో వంతు మంది మరణించారు.ఈ స్టేషన్లో అనేక ప్రాథమిక సౌకర్యాలు లేవు. 
జూన్ 2014 లో, క్రోంపేట రైల్వే స్టేషనుతో జిఎస్‌టి రహదారిపై క్రోంపేట బస్ స్టాండును అనుసంధానం చేసే పాదచారుల వంతెన (ఎఫ్‌ఒబి) పూర్తయింది. ఇది జిఎస్‌టి రహదారికి ఇరువైపులా ఒక వాలుగా రెండు వైపులా ఉన్నటువంటి మెట్లు కలిగి ఉంది. మెట్లు ఎక్కేటప్పుడు ఎక్కువ నొప్పి కలగకుండా, దానికి బదులుగా పాదచారుల వంతెన (ఎఫ్‌ఒబి) పైకి ఎక్కడానికి రెండు వైపులా 2 పనిచేసే ఎస్కలేటర్లు సదుపాయం ఉన్నది. ఇది క్రోంపేట రైల్వే స్టేషను యొక్క ప్రస్తుత పాదచారుల వంతెన (ఎఫ్‌ఒబి)ను కలుపుతుంది.
బెరీలియం సల్ఫైట్
బెరీలియం సల్ఫైట్ ఒక రసాయన సంయోగపదార్థం. బెరీలియం సల్ఫైట్ ఒక అకర్బన రసాయన సంయోగపదార్థం.బెరీలియం, సల్ఫర్ మరియు ఆక్సిజన్ మూలకాల పరమాణు సమ్మేళనం వలన ఈ సంయోగపదార్థం నిర్మాణ మైఉన్నది. బెరీలియం సల్ఫైట్ అనునది సల్ఫ్యురస్ ఆమ్లం యొక్క బెరీలియం లవణం.ఇది సులభంగా, త్వరగా ఆక్సిజన్ తో ఆక్సీకరణ చెందటం వలన బెరీలియం సల్ఫేట్ ఏర్పడుతుంది .
బెరిలీయం మూలకం సల్ఫ్యురస్ ఆమ్లంతో రసాయనచర్య జరపడం వలన బెరీలియం సల్ఫైట్ ఉత్పత్తి అగుచున్నది.బెరీలియం సల్ఫైట్ గురించి అతితక్కువగా అధ్యాయనం మరియు పరిశోధనలు 19 శతాబ్దిలో కొంతవరకు జరిగింది.ఈఈ సంయోగపదార్థంగురించిన భౌతిక, రసాయన చర్యలగురించిన పూర్తి సమాచారం అందుబాటులో లేదు
బెరీలియం సల్ఫైట్ అణుభారం 89.075 గ్రాములు/మోల్.ఈ సంయోగ పదార్థం రసాయన సంకేతపదం BeSO.
టెట్రా హైడ్రేట్ బెరీలియం సల్ఫైట్ (నాలుగు జలాణువులను కలిగిన) యొకా అణుభారం 161.1365 గ్రాములు/మోల్
వరంగల్ శ్రీనివాస్
వరంగల్ శ్రీనివాస్ వరంగల్ జిల్లా కళాకారుడు. నటుడు, గాయకుడు, రచయిత బహుముఖ ప్రజ్జశాలి..
అసలు పేరు బొడ్డు శ్రీనివాస్.
వరంగల్ జిల్లా ఆత్మకూరు మండలం, తక్కెళ్లపాడు గ్రామము. తల్లిదండ్రులు: బొడ్డు నర్సయ్య లింగమ్మ
 అతని అమ్మ, మా మేనత్తలు కూడా జానపదాలను చక్కగా ఆలపించేవారు. దుక్కి దున్నేటప్పుడూ నారు పోసేటప్పుడూ వడ్లు దంచేటప్పుడూ తిరగలి తిప్పేటప్పుడూ జోల పాడేటప్పుడూ.. ఇలా పని జరుగుతున్న ప్రతి చోటా ఊళ్లో పాటలు వినే వాడు. అలాంటి వాతావరణంలో పెరిగానడు. పాట వినడమే కాదు, వాళ్లతో పాటు చిన్నప్పట్నుంచే గొంతు కలిపేవాడు. అలా పాట అనేది అతని జీవితంలో భాగం అయిపోయింది. అతని ఏడోతరగతిలోనే సొంతంగా పాట రాశాడు. రాసిన తొలిపాటకే ప్రథమ బహుమతి వచ్చింది. అప్పట్నుంచి అతని రచనా ప్రస్థానం మొదలైంది. పల్లె జానపదాల బాణీలను తీసుకొని ప్రస్తుత సమస్యలపై సొంతంగా పాటలు రాసేవాడు. అలా 93 అణగారిన జాతులపై పాటలు రాశాడు. కమ్యూనిస్ట్, మావోయిస్ట్, సోషలిస్ట్... ప్రజాకళాకారుడు అయ్యాడు. 
తెలుగు, బెంగాలీ, అస్సామీ, ఒరియా, లంబాడీ, కోయ, గొండు భాషల్లో ఎన్నో పాటలు రాయడమే కాదు, సొంతంగా పాడేవాడు కూడా...
సినీ రచయితగా తొలి అడుగు వేసింది దాసరి నారాయణ రావు గారి చిత్రం ద్వారానే. ‘అడవి చుక్క’ చిత్రంలో ‘తయ్యుందత్తై.. తయ్యుందత్తై అతడు రాసిన తొలి పాట. అదే సినిమాలో అతడు రాసిన ‘ఎవరు అన్నారమ్మ మేమూ... గరీబోళ్లనీ’ పాటైతే పెద్ద హిట్. అలాగే దాసరిగారి ‘చిన్నా’ చిత్రంలో అతడు రాసిన ‘గువ్వా గువ్వా ఎగిరేటి గువ్వా ఏడికే సిరిసిరి మువ్వా’ పాట విమర్శకుల ప్రశంసలందుకుంది. ఆర్.నారాయణమూర్తి కూడా అతడు ప్రోత్సహించారు. ఆయన దర్శకత్వంలో వచ్చిన చలో అసెంబ్లీ, వేగుచుక్కలు, ఊరు మనదిరా, అడవిబిడ్డలు, వీరతెలంగాణ, పోరు తెలంగాణ, అమ్మమీద ఒట్టు చిత్రాలతోపాటు ‘నిర్భయభారతం’ చిత్రానికి కూడా పాటలు రాశాడు. ఇందులో అడవిబిడ్డలు, వీరతెలంగాణ చిత్రాల్లో నటించాడు కూడా. ఎర్ర సినిమాలే కాక, ఫూల్స్, ఆయుధం, ఈ వయసులో, రెండేళ్ల తర్వాత, రఘుపతి లాంటి వాణిజ్య చిత్రాలక్కూడా పాటలు రాశాడు.
గీత రచయితగా అన్ని రకాల పాటలు రాయాలని. డ్యూయెట్స్, ఐటమ్ సాంగ్‌‌లను కూడా రాయాలని. అలాగే... సంగీత దర్శకత్వం వహించాలని కోరికా ఉంది. అతనికి గతంలో ఓసారి అవకాశం వచ్చినట్టే వచ్చి చేజారింది. త్వరలో ఆ కోరిక తీరాలనేదే అతని్ లక్ష్యం.
https://www.youtube.com/watch?v=3e5K0SpGmKU
https://www.youtube.com/watch?v=C-OXLTsZ4t8
https://www.youtube.com/watch?v=evAk124Wgcg
రాజమండ్రి రైల్వే స్టేషను
రాజమండ్రి రైల్వే స్టేషను, భారతదేశంలోని ఆంధ్ర ప్రదేశ్ రాష్ట్రంలో ఉన్న తూర్పు గోదావరి జిల్లా రాజమండ్రిలో పనిచేస్తుంది. ఇది దేశంలో 26వ రద్దీగా ఉండే స్టేషను.
గోదావరి ఆనకట్ట నిర్మాణం రైల్వే సుమారు 1845 సం.లో రాజమండ్రి వద్ద దవళేశ్వరం ఆనకట్ట నిర్మాణం కోసం సామానులు రవాణా కోసం ఉపయోగించారు. ప్రాజెక్ట్ 1852 సం.లో పూర్తయింది మరియు రైల్వే మూతపడింది. 1893 మరియు 1896 సం.ల మధ్య, విజయవాడ, కటక్ మధ్య ఈస్ట్ కోస్ట్ రాష్ట్రం రైల్వే వారిచే 1,288 కిమీ (800 మైళ్ళు), ట్రాఫిక్ కోసం తెరవబడింది. 1897 సం.లో ఓల్డ్ గోదావరి వంతెన నిర్మాణం జరిగింది. 
1899 సం.లో రైళ్లు సరాసరి నడిచేందుకు విజయవాడ-మద్రాసు లింక్ నిర్మాణం పూర్తి ఆయ్యింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేరు నుండి విజయవాడ వరకు) 1901 సం.లో మద్రాస్ రైల్వే వారు హస్తగతం చేసుకున్నారు.
రాజమండ్రి రైల్వే స్టేషను ఇండియన్ రైల్వే లోని ముఖ్యమైన వంద బుకింగ్ స్టేషన్లలో ఇది కూడా ఒకటి. 2013 నాటి లెక్కల ప్రకారం, 22 ఎక్స్‌ప్రెస్ మరియు సూపర్‌ఫాస్ట్ రైళ్లు రాజమండ్రి వద్ద ఆగుతాయి. దాదాపు రూ. 36 మిలియన్లు రాజమండ్రి రైల్వే స్టేషను వద్ద సదుపాయాలను మెరుగుపరచడం కోసం ఖర్చు చేశారు.
దక్షిణ మధ్య రైల్వేకు చెందిన విజయవాడ డివిజన్లో పద్దెనిమిదవ 'ఎ' కేటగిరీ స్టేషన్లలో రాజమండ్రి రైల్వే స్టేషను ఒకటి. మరియు రాజమండ్రి కూడా రైల్వే డివిజన్లో పది మోడల్ స్టేషన్లలో ఒకటి.
విజయవాడ రైల్వే డివిజను లోని పది ఆధునిక స్టేషన్లు అయిన , , , , , , , , మరియు లలో ఇది ఒక మోడల్ స్టేషను మరియు టచ్ & ఫీల్ (ఆధునిక స్టేషన్లు) గా గుర్తింపు పొందింది.
పట్నం శేషాద్రి
పట్నం శేషాద్రి మహబూబ్ నగర్ జిల్లాలోని గద్వాల ప్రాంతానికి చెందిన కవి. రెవిన్యూ శాఖలో ఉద్యోగిగా పనిచేసి, విరమణ చేశారు. ప్రస్తుతం సాహిత్య ప్రస్థానాన్ని కొనసాగిస్తున్నారు. పరిపాలనలో భాగంగా విరివిగా తెలుగు భాష వాడకాన్ని ప్రోత్సహించిన అధికారిగా అప్పటి (2013) అధికార భాషా సంఘం అధ్యక్షుడు మండలి బుద్ధప్రసాద్ నుండి అవార్డును స్వీకరించాడు.
వీరి తండ్రి గద్వాలకు చెందిన పట్నం నర్సప్ప, తల్లి పాగుంటమ్మ. 
గద్వాలలో డిగ్రీ వరకు చదివిన శేషాద్రి, తరువాత ఎం.ఎస్సీ., వృక్షశాస్త్రం చదివారు. అందులో పరిశోధన చేసి డాక్టరేట్ పట్టాను పొందారు.
1985లో మెదక్ జిల్లాలోజగదేవ్‌పూర్ మండలంలో తాహశిల్దారుగా ఉద్యోగ జీవితాన్ని ప్రారంభించారు. తరువాత వరంగల్ డి.ఆర్.వో. గా, నిజామాబాద్ జిల్లా అధనపు సంయుక్త కలెక్టర్ గానూ పనిచేశారు.
మెదక్ జిల్లా జగదేవ్‌పూర్ మండలంలో పనిచేస్తున్నప్పుడు అక్షరాస్యతా ఉద్యమంలో భాగంగా ఆ జిల్లాలో మంజీరా అక్షరప్రభ కార్యక్రమం జరిగింది. ఆ కార్యక్రమంలోని పాటలు, సాహిత్యం వీరిని సాహిత్యం వైపు నడిపించాయి. ఆ తర్వాత తానే పాటలు, కవితలు, నానీలు రాయడం మొదలు పెట్టారు. ఇప్పటి వరకు మూడు పుస్తకాలు ప్రచురించబడ్డాయి. మరో రెండు పుస్తకాలు ప్రచురణకు సిద్ధంగా ఉన్నాయి. ఆచార్య ఎన్. గోపి తాను రాసిన 'రాతి కెరటాలు ' అనే వచన కవితాసంపుటిని శేషాద్రికి అంకితమిచ్చాడు.
దరియా హుస్సేన్‌ షేక్‌
షేక్ దరియా హుస్సేన్ సాంస్కృతిక కార్యకర్తగా సుప్రసిద్ధుడు. ఇతడు గుంటూరు జిల్లా, వినుకొండలో ఇమాం సాహెబ్, మౌలాబీ దంపతులకు 1933, జూలై 1న జన్మించాడు.
ఇతని ఉన్నత పాఠశాల చదువు వినుకొండలో నడిచింది. నరసారావుపేటలో బి.ఎ., రాజమండ్రిలో బి.యిడి. చదివాడు. విద్యాశాఖలో విస్తరణాధికారిగా అనంతపురం జిల్లాలో పనిచేశాడు. ఇతడు సాహిత్య సభలలోను, సాంస్కృతిక కార్యక్రమాలలోను చురుకుగా పాల్గొన్నాడు. ఎన్నో అష్టావధానాలలో, కవిసమ్మేళనాలలో పాల్గొన్నాడు.
అనంతపురం రాయలకళాగోష్టికి కార్యదర్శిగా సేవలను అందించాడు. ఆశావాది ప్రకాశరావు, శాంతి నారాయణ తదితరులతో కలిసి పనిచేసి అనంతపురం జిల్లాలో సాహిత్యచైతన్యాన్నిపెంపొందించాడు.
కొవ్వూరు రైల్వే స్టేషను
కొవ్వూరు రైల్వే స్టేషను, ఆంధ్ర ప్రదేశ్ రాష్ట్రంలో ఉన్న పశ్చిమ గోదావరి జిల్లా లోని కొవ్వూరు పట్టణంలో పనిచేస్తుంది. ఇది హౌరా-చెన్నై ప్రధాన రైలు మార్గములో ఉంది. ఇది దేశంలో 330వ రద్దీగా ఉండే స్టేషను.
కొవ్వూరు రైల్వే స్టేషను దక్షిణ మధ్య రైల్వే జోన్ లో విజయవాడ రైల్వే డివిజను లోని 
1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. -
డి వర్గం స్టేషన్లలో ఇది ఒకటి.
పెందుర్తి రైల్వే స్టేషను
పెందుర్తి రైల్వే స్టేషను భారత దేశము యొక్క ఆంధ్ర ప్రదేశ్ రాష్ట్రంలో ఉన్న విశాఖపట్నం జిల్లాలో పెందుర్తి లో పనిచేస్తుంది. ఇది హౌరా-చెన్నై ప్రధాన రైలు మార్గము లో ఉంది. ఈ స్టేషను తూర్పు తీర రైల్వే మండలం, విశాఖపట్నం రైల్వే డివిజను కింద నిర్వహించబడుతుంది. ఇది దేశంలో 1969వ రద్దీగా ఉండే స్టేషను.
విజయవాడ జంక్షన్ నుండి కటక్ వరకు ఉన్న 1,288 కిమీ (800 మైళ్ళు) మొత్తం తీరం వెంబడి సాగిన రైలు మార్గములు (రైల్వే ట్రాక్లు) ను 1893 సం. - 1896 సం. మధ్య కాలం సమయంలో, ఈస్ట్ కోస్ట్ స్టేట్ రైల్వే నిర్మించింది మరియు ట్రాఫిక్‌కు కూడా తెరిచింది. 1898-99 సం.లో బెంగాల్ నాగ్‌పూర్ రైల్వే దక్షిణ భారతదేశం రైలు మార్గములు (లైన్ల) కు కలుపబడింది..
అల్యూమినియం ఆంటిమొనైడ్
అల్యూమినియం అంటిమొనైడ్ ఒక రసాయన సంయోగపదార్ధం. ఇది ఒక అకర్బన రసాయన సంయోగపదార్ధం. ఇది ఆవర్తన పట్టికలోని సమూహం/గ్రూప్ మూడు-ఐదు కుటుంబానికి చెందిన అల్యూమినియం-ఆంటిమొనిమూలకాల సంయోగము వలన ఏర్పడిన రసాయనపదార్థం. అల్యూమినియం ఆంటిమొనైడ్ ఒక అర్దవాహాకం(semiconductor).
అల్యూమినియం ఆంటిమొనైడ్ నల్లని స్పటికములుగా ఘనరూపంలో ఉండును. అల్యూమినియం ఆంటిమొనైడ్ అణుభారం 148.742 గ్రాములు/మోల్.25°C వద్ద అల్యూమినియం ఆంటిమొనైడ్ సంయోగపదార్ధం సాంద్రత 4.26 గ్రాములు/సెం.మీ.అల్యూమినియం ఆంటిమొనైడ్ సమ్మేళనపదార్ధం ద్రవీభవన స్థానం 1,060°C (1,940°F;1,330K). మరియు అల్యూమినియం ఆంటిమొనైడ్ బాష్పీభవన స్థానం 2,467°C (4,473°F;2,740 K). ఈ రసాయనపదార్ధం నీటిలో కరుగదు. అల్యూమినియం ఆంటిమొనైడ్ స్వయం దహనఉష్ణోగ్రత(Autoignition temperature) 317°C (603°F; 590K)
అల్యూమినియం ఆంటిమొనైడ్ అణువు అల్లిక స్థిరాంకం(lattice constant) 0.61 nm.అణువులో పరమాణువుల అప్రత్యక్ష బంధఖాళి 300K(27°C) వద్ద సుమారుగా 1.6 eV.ప్రత్యక్ష బంధఖాళి 2.22 eV.అల్యూమినియం ఆంటిమొనైడ్ అణువుయొక్క ఎలక్ట్రాన్ మొబిలిటి 200 cm²Vs.మరియు హోల్ మొబిలిటి 300K(27°C) వద్ద 400 cmV•s.అల్యూమినియం ఆంటిమొనైడ్ వక్రీభవన సూచిక, 2 µm తరంగ దైర్ఘ్యంవద్ద 3.3. మైక్రోవేవ్ ఫ్రిక్వేన్సిసిస్ వద్ద అల్యూమినియం ఆంటిమొనైడ్ డైఎలెక్ట్రిక్ స్థిరాంకం 10.9.అణువు సమన్వయచతుర్భుజ సౌష్టవాన్ని కల్గిఉన్నది.
అల్యూమినియం ఆంటిమొనైడ్ ఇతరగ్రూప్ III-V పదార్థాలతో రసాయనచర్య వలన త్రికరసాయన పదార్థాలను ఏర్పరచును. ఉదాహరణకు AlInSb, AlGaSb మరియుAlAsSb.
అల్యూమినియం ఆంటిమొనైడ్ లోని అంటిమొనైడు క్షయికరణలక్షణం వలన అల్యూమినియం ఆంటిమొనైడ్ మండేలక్షణము కల్గిఉన్నది.అల్యూమినియం అంటి మొనైడ్ను మండించి నపుడు అల్యూమినియం ఆక్సైడ్ మరియు అంటిమొని ట్రైఆక్సైడ్ ఏర్పడును.
అల్యూమినియం ఆంటిమొనైడ్ ఒక అర్దవాహాకం.దీనిని ఎలక్ట్రో ఆప్టికల్ ఉపకరణాలలో ఉపయోగిస్తారు.మరియు ఎక్సు-కిరణాల మరియు గామాకిరణాలను గుర్తించుటకు ఉపయోగిస్తారు.
రోహ్‌తక్ సోదరీమణుల వీడియో వివాదం
రోహ్‌తక్ కు చెందిన "పూజాస్వామి" మరియు "ఆర్తీస్వామి" అనే సోదరీమణులు స్వీయరక్షణ పేరుతో ముగ్గురు యువకులపై హింసకు పాల్పడిన వీడియో సామాజిక మాధ్యమాలలో వివాదం సృష్టించింది.
నవంబరు 2014లో రోహ్‌తక్కు చెందిన అక్క చెల్లెళ్ళు "పూజాస్వామి" మరియు "ఆర్తీస్వామి" తమపై లైంగిక వేధింపులకు పాల్పడ్డారన్న కారణంతో ముగ్గురు యువకులను బెల్టుతో దేహశుద్ధి చేస్తూ ఉన్న వీడియోను సాంఘిక మాధ్యమాలలో పోస్టు చేసి అలజడి సృష్టించారు. ఈ వీడియో ప్రసారమాధ్యమాలకు కూడా పొక్కగనే దేశమంతా దావానలంలా వ్యాపించింది. ప్రసారమాధ్యమాలు "ధైర్యసాహసాలు" గల సోదరీమణులుగా వీరిని ప్రచారం చేశాయి. ఇది జరిగిన కొద్ది రోజులకే ఈ సోదరీమణులే మరొక అబ్బాయిని దారుణంగా కొట్టే వీడియో మరొకటి వెలువడగనే వీరి ప్రవర్తన పై అనుమానాలు బయలుదేరాయి. ప్రత్యక్ష సాక్షులైన ఆరుగురు మహిళలు పోలీసుల ఎదుట విచారింపబడ్డారు. ఈ ఘర్షణ జరగటానికి కారణం లైంగిక వేధింపులు కాదని, వయోవృధ్ధులకు కేటాయించిన సీట్లలో వీరు కూర్చుని ఉన్న కారణాననే ఘర్షణ చోటు చేసుకొన్నదని వారు తెలిపారు. తర్వాత మరొక యువకుడు కూడా ఈ సోదరీమణులు తనపై అత్యాచార యత్న ఆరోపణలు చేశారని, ఆ ఆరోపణలు ఉపసంహరించుకోవటానికి వారు తన వద్ద నుండి ₹20,000 వసూలు చేశారని తెలిపాడు.
8 డిసెంబరు న తమ ఆరోపణలు నిజమేనని ఋజువు చేయటానికి తాము నార్కోఅనాలిసిస్ పరీక్షలకు సిద్ధమని సోదరీమణులు తెలిపారు. అయితే ఈ పరీక్షలలో వీరు చెప్పినవి అబద్ధాలని తేలగా, ఆరోపణలు ఎదుర్కొంటున్న యువకుల మాటలే నిజాలని తేలినవి.. 18 జనవరి న ఈ కేసును ఉపసంహరించుకొమ్మని తమ పై ఒత్తిడి తెస్తున్నారని, విచారణలో తమని అసభ్యకర ప్రశ్నలతో వేధిస్తున్నారని వీరు పోలీసులకి ఫిర్యాదు చేశారు. మే 2015లో సాంఘిక మాధ్యమాలలో ఎవరో తమ ఫోటోలను మార్ఫ్ చేసి పోస్టు చేస్తున్నారని పోలీసులకు ఫిర్యాదు చేశారు. జూన్ 2015 నాటికి కూడా దీనిపై కోర్టు తీర్పు వెలువడలేదు.
4 మార్చి 2017న కోర్టు వెలువరించిన తీర్పులో యువకులపై అన్ని ఆరోపణలను కొట్టివేసినది.
కప్పగంతుల రంగకవి
కప్పగంతుల రంగకవి ప్రముఖ కవి. నాటక రచయిత. ఇతడు ప్రకాశం జిల్లా, ఒంగోలుమండలం, కరవది గ్రామంలో 1930లో జన్మించాడు. ఇతడు అనేక కావ్యాలు, నాటకాలు, ఏకపాత్రలు రచించాడు. సామ్యయోగ పత్రికకు సంపాదకుడిగా వ్యవహరించాడు. పలు నాటకాలకు దర్శకత్వం వహించి ప్రదర్శించాడు.
భారతీయ రైల్వేలు రైళ్లు జాబితా
ఈ క్రింద సూచించినవి భారతీయ రైల్వేలు నడుపు రైళ్లు జాబితా.
అల్యూమినియం కార్బైడ్
అల్యూమినియం కార్బైడ్ఒక రసాయన సంయోగపదార్థం. ఇది ఒక అకర్బన రసాయన సమ్మెళనపదార్థం. అల్యూమినియం మరియు కార్బన్ మూలకాల పరమాణు సంయోగము వలన అల్యూమినియం కార్బైడ్ ఏర్పడినది. నాలుగు అల్యూమినియం పరమాణువులు, మూడు కార్బన్ పరమాణువుల సంయోగం వలన అల్యూమినియం కార్బైడ్ అణుఉత్పత్తి జరిగింది. అల్యూమినియం కార్బైడ్ రసాయన సంకేతపదంAlC. ఈ సంయోగపదార్థం అల్యూమినియం లోహం యొక్క కార్బైడ్. పాలిపోయిన/వెలిసిన పసుపురంగు-బ్రౌన్ రంగుస్పటికాలుగా ఉండును. అల్యూమినియం కార్బైడ్ 1400 °C ఉష్ణోగ్రత వరకు స్థిరత్వాన్ని కోల్పోదు.అల్యూమినియం కార్బైడ్ నీటిలో విఘటన చెందటం వలన మిథేన్ ను ఉత్పత్తిఅగును..
స్వచ్ఛమైన అల్యూమినియం కార్బైడ్‌కు రంగు లేదు. కాని మలినాలు ఉన్న అల్యూమినియం కార్బైడ్ వెలిసిన పసుపు లేదా బ్రౌన్ రంగులో ఉండును. షట్కోణ స్పటికసౌష్టవాన్ని కలిగిఉన్నది . అల్యూమినియం కార్బైడ్ కు వాసన లేదు. 25  °C వద్ద అల్యూమినియం కార్బైడ్ సాంద్రత2.36గ్రాములు/సెం.మీ.అల్యూమినియం కార్బైడ్ సంయోగపదార్థం ద్రవీభవన స్థానం 2,200 °C (3,990 °F; 2,470K). కాని అల్యూమినియం కార్బైడ్ 1400 °C వద్ద వియోగం చెందును. నీటితో జలవిశ్లేషణ చర్య జరుపును.
అల్యూమినియం కార్బైడ్ జలవిశ్లేషణ చెందడం వలన మిథేన్ వెలువడును.ఈ చర్య గదిఉష్ణోగ్రత వద్ద జరిగినను, ఉష్ణోగ్రత పెరిగే కొలది చర్య వేగవంతం అగును .
ఇటువంటి రసాయన చర్య ప్రొటొనెసన్ (protonation) కు హైడ్రోజను పరమాణువును ఇచ్చు ప్రోటిక్ కారకాలతో (protic agent) కూడా జరుగును.
విద్యుతు ఆర్క్‌ఫర్నేస్ లో నేరుగా అల్యూమినియం లోహాన్ని కార్బన్ మూలకంతో రసాయనచర్య నొందించడం ద్వారా అల్యూమినియం కార్బైడ్‌ను ఉత్పత్తి చేయుదురు.
ప్రత్యామ్నాయముగా అల్యూమినను కార్బన్ తో రసాయన చర్య జరిపిం చడం వలన కూడా అల్యూమినియం కార్బైడ్ ఉత్పత్తి చేయవచ్చును, కాని కార్బన్ మొనాక్సైడ్ కుడా ఉత్పత్తి అవ్వడం వలన ఈ రసాయన ప్రక్రియ విధానం అంతగా అనుకూలమైనది కాదు.
సిలికాన్ కార్బైడ్ పదార్థంతో అల్యూమినియం చర్యవలన కూడా అల్యూమినియం కార్బైడ్ ఏర్పడును. సిలికాన్ కార్బైడ్ కన్న అల్యూమినియం కార్బైడ్ ఎక్కువ పెళుసుతనం కలిగి ఉన్నందున, ఈ విధానంలో కొంత యాంత్రిక వినియోగ పరిమితులకు లోబడి ఉత్పత్తి చేయ్యుదురు .
4 Al + 3 SiC → AlC + 3 Si
అల్యూమినియం డైబోరైడ్
అల్యూమినియం డైబోరైడ్ లేదా అల్యూమినియం బోరైడ్ ఒక రసాయన సంయోగపదార్థం. ఇది ఒక అకర్బన సమ్మేళనపదార్థం. అల్యూమినియం డైబోరైడ్ రసాయన సంకేతపదం(AlB). ఈ సంయోగ పదార్థం అల్యూమినియం లోహమూలకం మరియు ఉపధాతువు బోరాన్ మూలకముల సంయోగము వలన ఏర్పడినది. అల్యూమినియం లోహం మరియు బోరాన్ ల సమ్మేళనం వలన ఏర్పడిన రెండు సంయోగపదార్థాలలో అల్యూమినియం డైబోరైడ్ ఒకటికాగా, మరొకటి అల్యూమినియం డోడెకాఅల్యూమినియం బోరైడ్(AlB). ఈ రెండు అల్యూమినియం సంయోగపదార్థాలను సాధారణంగా అల్యూమినియం బోరైడ్ అని వ్యవహరిస్తారు.
అల్యూమినియం డైబోరైడ్ రాగి (లోహం)వంటి ఎరుపు రంగులో ఉండు ఘనపదార్థం. అల్యూమినియం డైబోరైడ్ అణుభారం 48.604 గ్రాములు/మోల్. 25 °C ఉష్ణోగ్రత వద్ద అల్యూమినియం డైబోరైడ్ సాంద్రత 3.16 గ్రాములు/సెం.మీ.ఈ సంయోగపదార్థం ద్రవీభవన స్థానం 1,655 °C (3,011 °F;1,928 K). అల్యూమినియం డైబోరైడ్ నీటిలో కరుగదు.
నిర్మాణ పరంగా అల్యూమినియం డైబోరైడ్‌లో బోరాన్ పరమాణువులు గ్రాఫైట్ వంటి పలకల వలె ఉండి, వాటి మధ్యలో అల్యూమినియం పరమాణువు లు ఉండును. ఈ అణు నిర్మాణం ఒకవిధంగా మెగ్నిషియం డైబోరైడ్ నిర్మాణపోలిక కలిగి ఉన్నది. అల్యూమినియం డైబోరైడ్ ఒంటరి స్పటికాలు లోహవాహకతత్వం ప్రదర్శించును
.స్పటికసౌష్టవం షట్భుజాకారం(Hexagonal).
అల్యూమినియం డైబోరైడ్ ను ప్రమాదకర మైన రసాయనంగానే పరిగణిస్తారు. ఇది ఆమ్లాలు మరియు హైడ్రోజన్ తో చర్య వలన విషవాయువులను ఉత్పత్తి చేయును. ఉదాహరణకు హైడ్రోక్లోరిక్ ఆమ్లంతో చర్య వలన బోరెన్(Borane) మరియు అల్యూమినియం క్లోరైడ్ ను విడుదల చేయును.
అల్యూమినియం డైబోరైడ్ ఎక్కువ నిరోధకగుణం మరియు కఠినత్వం కలిగిఉండటం వలన దీని చూర్ణాన్ని పలు లోహ, అలోహ వస్తువులను గ్రైండింగు చేయుటకు మరియు పాలిష్ చేయుటకు ఉపయోగిస్తారు.
ఓషన్‌శాట్-2 ఉపగ్రహం
ఓషన్ శాట్-2 ఉపగ్రహాన్ని భారతీయ అంతరిక్ష పరిశోధన సంస్థ ఇస్రో నిర్మించి ప్రయోగించింది.అంతకు ముందు ప్రయోగించిన ఓషన్‌శాట్ ఉపగ్రహం జీవితకాలం ముగిసినందున, ఆ ఉపగ్రహం ద్వారా వాడుకరులకు అందిస్తున్న సమాచారాన్ని మునుముందు నిరంతరాయంగా అందించుటకై, సమాచార సేకరణ కొనసాగించుటకై, దాని స్థానంలో ఓషన్ శాట్-2 ఉపగ్రహాన్ని కక్ష్యలో ప్రవేశపెట్టారు.
ఉపగ్రహ ప్రయోగ లక్ష్యం ఉపరితల గాలుల, సముద్ర ఉపరితల strata అధ్యయనం చెయ్యడం, మరియు క్లోరోఫిల్ గాఢత పరిశీలన వృక్షప్లవకాలు, వికసనం (phytoplankton blooms) ల పరిశీలన పర్యవేక్షణ/నియంత్రణ, వాతావరణంలోని ఏరోసోల్‌, గాలితుంపర (aerosols) మరియు సముద్రజలాలలో తేలియాడు పదార్థాల అద్యయనంచేయుట. ఓషన్ శాట్-2 ఉపగ్రహం ప్రధాన లక్ష్యాలలో ఒకటి సముద్రాలలోని చేపల ఆవాస ప్రాంతాలను గుర్తించడం. అలాగే ఓషన్ శాట్-2 ఇతర లక్ష్యాలు సముద్రస్థితిలోని మార్పులను ముందస్తుగాఅంచనా వెయ్యడం, శీతోష్ణస్థితిలోని మార్పులను అధ్యయనం చెయ్యడం, వాతావరణ స్థితి గతులను ముందుగా తెలిసికొనుట.
సముద్రాలకు మరియు సముద్రతీర ప్రాంతాల వాతావరణానికి చెందిన సిస్టమాటిక్ డేటాను సేకరించడం ఓషన్ శాట్-2 ఉపగ్రహం ప్రధాన ధ్యేయం.ఇండియన్ రిమోట్ సెన్సింగ్ ఉపగ్రహ శ్రేణిలో సముద్ర పరిశోధనకై నిర్మించిన రెండవ ఉపగ్రహం ఓషన్ శాట్-2. ఓషన్ శాట్-2 ఉపగ్రహం 3 పరిశోధన ఉపకరణాల సముదాయాన్ని కల్గిఉన్నది.అవి.
గతంలో ఈరకపు పరికరాన్ని ఓషన్ శాట్-1 ఉపగ్రహంలో కూడా అమర్చారు. ఇది 8బ్యాండుల బహుళ స్పెక్ట్రల్ కెమరా. సాధారణ దృశ్యస్థితిలో మరియు ఐఆర్ స్పెక్ట్రల్ రేంజిలోనూ ఇది పనిచేస్తుంది. ఈ కెమెరా 360 మీటర్ల భూక్షేత్రదృశ్యపరిధితో, 1420 కిమీ swath తో వెనువెంటనే చిత్రీకరణచేస్తుంది. ఈ కెమెరాను +20 డిగ్రీల వరకు ట్రాక్ లో అటు ఇటు కదిలించవచ్చును.
దీనిని ఇస్రో సంస్థ రూపొందించింది. ఇది మైక్రోవేవ్ ఉపకరణం. అహమ్మదబాద్ లోని ఇస్రోకు చెందిన సంస్థ తయారు చేసింది. రేడార్ బ్యాక్ స్కాటర్ ను ఉపయోగించి సముద్ర ఉపరితల గాలులదిశను (wind vectors) ను అంచనా వేయవచ్చును. ఈ స్కాటర్‌మీటరు 1-మీటరు పారాబోలిక్ డిష్‌ఎంటేన్నా కలిగి, డ్యూయల్ ఫీడ్ అమరిక ద్వారా రెండు పెన్సిల్‌ కిరణాలను సృష్టిస్తుంది. వీటి ద్వారా 20.5 ఆర్ పి యం (నిమిషానికి భ్రమణాల సంఖ్య) తో మొత్తం swath ను కవర్ చేస్తుంది. Ku బ్యాండు పెన్సిల్ కిరణ స్కట్టరుమీటరు ఒక సచేతన మైక్రోవేవ్ రేడారు. ఇది 13.515 GHz తో పనిచేస్తుంది.
ఈ ఉపకరణాన్ని ఇటాలియన్ అంతరిక్ష ఏజన్సీ తయారు చేసింది.
ఓషన్ శాట్-2 ఉపగ్రహాన్ని ఇస్రో తయారు చేసిన పిఎస్ఎల్‌వి-సీ14 అనే ఉపగ్రహప్రయోగ వాహకనౌక ద్వారా, ఆంధ్రప్రదేశ్, నెల్లూరు జిల్లా, శ్రీహరికోటలో ఉన్న సతీష్ ధావన్ అంతరిక్ష ప్రయోగకేంద్రం నుండి 2013, సెప్టెంబరు 23 న ఉదయం 11.51 గంటలకు ప్రయోగించారు. ఉపగ్రహాన్ని నిర్దేశితకక్ష్యలో ప్రవేశపెట్టుటకు పట్టిన సమయం 1200 సెకన్లు. ఓషన్ శాట్-2 ఉపగ్రహంతో పాటు ఆరు యురోపియన్ నానో ఉపగ్రహాలను కూడా కక్ష్యలో ప్రవేశపెట్టారు. ప్రయోగ సమయంలో ఓషన్ శాట్-2 ఉపగ్రహం బరువు 960కిలోలు. మిగిలిన ఆరు నానో ఉపగ్రహాల మొత్తం బరువు 20 కిలోలు. అందులో 4 ఉపగ్రహాల బరువు, ఒక్కొకటి ఒక కిలో కాగా, మిలిన రెండు ఉపగ్రహాలు ఒక్కొక్క దాని బరువు 8 కిలోలు. ఓషన్ శాట్-2 ఉపగ్రహాన్ని 720 కిలోమీటర్ల ఎత్తులో సూర్యానువర్తన కక్ష్యలో (sun-synchronous orbit (SSO) లో ప్రవేశపెట్టారు.
నాచన సోమన
నాచన సోమన 14వ శతాబ్దానికి చెందిన తెలుగు కవి, తెలుగు సాహిత్యంలో ప్రాముఖ్యత పొందిన కవులలో ఒకరు. ఆయన ఉత్తర హరివంశం కావ్యాన్ని రచన చేశారు. విజయనగర సామ్రాజ్య పరిపాలకుడైన వీర బుక్కరాయలు నాచన సోమనకు పోషకునిగా వ్యవహరించారు.
నాచన సోమన తెలుగు సాహిత్యంలో తిక్కన యుగానికి చెందిన కవి. సోమన కాలాన్ని గురించి పరిశోధకుల్లో వాదోపవాదాలు జరిగాయి. విజయనగర చక్రవర్తి బుక్కరాయలు నాచన సోమనకు చేసిన దానశాసనం క్రీ.శ.1344 నాటిదని పరిశోధకులు నిర్ధారించడంతో నాచన సోమన కాలం 1300 నుంచి 1380ల మధ్యదని అంచనావేస్తున్నారు.
నాచన సోమన రచించినవాటిలో ప్రఖ్యాతిపొందినది, ప్రస్తుతం లభిస్తున్నది ఉత్తర హరివంశం గ్రంథమే.
1679
1679 గ్రెగోరియన్‌ కాలెండరు యొక్క మామూలు సంవత్సరము.
ఉదయిని
ఉదయిని సాహిత్యపత్రిక రెండు నెలలకు ఒకసారి వెలువడేలా ప్రముఖ భావకవి కొంపెల్ల జనార్ధనరావు 1934లో ప్రారంభించాడు. మద్రాసు నుండి వెలువడిన ఈ పత్రిక ఎక్కువకాలం మనలేక పోయింది. ఆర్థిక ఇబ్బందుల కారణంగా ఈ పత్రిక ఆరు సంచికలు మాత్రమే వెలుగు చూడగలిగింది. 
ఈ పత్రిక నాలుగో సంచిక దసరా 1935 సంచికలో ఈ క్రింది అంశాలున్నాయి.
ఈ పత్రికలో పైన పేర్కొన్న రచయితలే కాకుండా ఇంకా కృష్ణశాస్త్రి, రాయప్రోలు సుబ్బారావు, నోరి నరసింహశాస్త్రి, దామెర రాజగోపాలరావు, ముద్దుకృష్ణ, చింతా దీక్షితులు, ఇంద్రగంటి హనుమచ్ఛాస్త్రి, చలం, నేలటూరి వెంకటరమణయ్య, శ్రీరంగం శ్రీనివాసరావు, కొండేపూడి సుబ్బారావు, అడివి బాపిరాజు, తెలికిచెర్ల కృష్ణమూర్తి, కవికొండల వెంకటరావు, కొమఱ్ఱాజు వినాయకరావు, కందుకూరి రామభద్రరావు, దువ్వూరి రామిరెడ్డి, శ్రీపాద గోపాలకృష్ణమూర్తి, పింగళి లక్ష్మీకాంతం, కాటూరి వెంకటేశ్వరరావు, కొడాలి ఆంజనేయులు,కరుణకుమార, వెంపటి నాగభూషణం, పుట్టపర్తి శ్రీనివాసాచార్యులు, ఆచంట జానకీరాం, కొంపెల్ల జనార్ధనరావు మొదలైనవారు రచనలు చేశారు.
ఈ పత్రిక గురించి గిడుగు వెంకట రామమూర్తి పంతులు తన అభిప్రాయాన్ని ఈ విధంగా తెలిపాడు.
"మీవంటి మహానుభావుల రచనలు ప్రచురించడానికి వేరుగా ఒక పత్రిక ఉండడము ఉచితమే. ఆవశ్యకము కూడాను. ఈ సంచికలలోని కొత్త రచనలు మీవి, మీ మిత్రులవీ శ్రద్ధగా పరిశీలించినవారికి తెలుగు సాహిత్య చరిత్రలో కొత్త యుగము ఏర్పడుతున్నట్టు తోచకపోదు. ఇంగ్లీషూ, బంగాళీయుల విదేశీయ భాషలలోని కొత్త రచనలు చదివి నవ్యకావ్య రసాస్వాదనము చేసి తృప్తి పొందిన తెలుగు రసికులకు నేటి తెలుగు మాసపత్రికలను అందులోనూ 'ఉదయిని', 'జ్వాల ' వంటి వాటిని ఇటుపైని ఈసడించడానికి కారణముండదు. నేటి తెలుగు భాషలో నేటి భూలోకము ప్రతిఫలించేటట్టు చేయగల తెలుగు లేఖకులున్నూ, తెలుగు కవులున్నూ అన్య దేశీయులతో తులతూగగలవారు తయారవుతున్నారని ఈ పత్రికలు విశదము చేస్తున్నవి".
కాన్పూర్ రైల్వే స్టేషను
కాన్పూర్ జంక్షన్ (కూడా కాన్పూర్ పురాణం అని పిలుస్తారు) 1859 లో ప్రారంభమైన కాన్పూర్-అలహాబాద్ రైల్వే లైన్ మీద కాన్పూర్ మాజీ స్టేషను. ప్రస్తుత స్టేషను కాన్పూర్ సెంట్రల్ ప్రారంభమైన తరువాత ఇదిమూసివేయబడింది,
బొంబాయి మరియు థానే మధ్య, 3 మార్చి, 1859 సం. న అలహాబాద్ నుంచి కాన్పూర్ వరకు (180 కి.మీ.) మొట్టమొదటి ప్రయాణీకుల రైలు సేవలు ప్రారంభం చేసిన తరువాత ఈ మార్గము భారతదేశంలో నాల్గవ రైలు మార్గముగా ఆరంభమయ్యింది. ఈ మార్గము ఢిల్లీ - అంబాలా - కాల్కా రైలు మార్గమును 1889 సం.లో అనుసరించింది.
అయోధ్య జంక్షన్ రైల్వే స్టేషను
అయోధ్య రైల్వే స్టేషను (హిందీ: अयोध्या रेलवे स्टेशन, ఉర్దూ: ایودھیا ریلوے سٹیشن) అయోధ్య జంక్షన్^గా ఉత్తర భారతదేశంలో ఒక ముఖ్యమైన రైల్వే స్టేషనుగా గుర్తించబడినది. ఇది బాగా ఢిల్లీ, కాన్పూర్, లక్నో, వారణాసి, గోండా, గోరఖ్‌పూర్‌తో అనుసంధానించబడి ఉంది. ఇది జంట నగరంలో రెండు రైల్వే జంక్షన్లలో ఒకటి; రెండవది ఫైజాబాద్ జంక్షన్ అయి ఉంది
పిఎస్‌ఎల్‌వి-సీ14 ఉపగ్రహ వాహకనౌక
పిఎస్ఎల్‌వి –సీ14 ఉపగ్రహ వాహకనౌక, ఇస్రో తయారుచేసి ప్రయోగించిన 16 వ అంతరిక్ష వాహకనౌక/రాకెట్.పిఎస్ఎల్‌వి –సీ14 ఉపగ్రహ వాహకనౌక సహాయంతో 958 కిలోల బరువు ఉన్న ఓసెన్ శాట్-2 అను IRS (indian remote sensing) కు చెందిన సముద్రశాస్ర అద్యయనానికి సంబంధించినఉపగ్రహాన్ని మరియు యోరోపియన్ సంస్థకు సంబంధించిన ఆరుసూక్ష్మ ఉపగ్రహాలను, భూమి నుండి 720 కి.మీ. ఎత్తులో సుర్యానువర్తన ధ్రువకక్షలో (SSPO) ప్రవేశపెట్టారు.
పిఎస్ఎల్‌వి ఉపగ్రహ వాహకనౌకలు నాలుగుదశలను కలిగి ఘన మరియు ద్రవచోదక దశలను ఒకదాని తరువాత మరొకటి చొప్పున ఉన్న ఉపగ్రహ వాహకనౌక.ఇస్రో సంస్థకు అత్యంత నమ్మకమైన రాకెట్‌లు పిఎస్ఎల్‌వి ఉపగ్రహ వాహకనౌకలు.సెప్టెంబరు 1993 నుండి ఏప్రిల్ 2009 వరకు మొత్తం 15 పిఎస్ఎల్‌వి ఉపగ్రహ వాహక] నౌకలను ప్రయోగించగా, అందులో 14 ఉపగ్రహ వాహననౌక ప్రయోగాలు విజయ వంతం అయ్యాయి.2009 నాటికి పిఎస్ఎల్‌వి ఉపగ్రహ వాహకనౌకల ద్వారా మొత్తంమీద 39 ఉపగ్రహాలను అంతరిక్ష కక్షలో ప్రవేశపెట్టగా, అందులో 17 ఉపగ్రహాలు భారత దేశానికి చెందినవి కాగా మిగిలిన 22 అంతర్జాతీయన వినియోగదార్లవి.ఈ వాహన ప్రయోగానికి ముందు, ఏప్రిల్ 20,2009న ప్రయోగించిన పిఎస్ఎల్‌వి వాహకనౌక ద్వారా రిశాట్ -2 మరియు అనుశాట్ అంతరిక్షనౌక/ ఉపగ్రహాలను కక్షలో విజయవంతంగా ప్రవేశ పెట్టారు.
పిఎస్ఎల్‌వి–సీ14 ఉపగ్రహ వాహకనౌక మొత్తం పొడవు 44.4 మీటర్లు. ప్రయోగ సమయానికి ఉపగ్రహ వాహకనౌక మొత్తం బరువు 230టన్నులు.పిఎస్ఎల్‌వి –సీ14 ఉపగ్రహ వాహకనౌక మొత్తం నాలుగు చోదక దశలను కలిగి ఉంది.మొదటి మరియు మూడవదశలో ఘన ఇంధనచోదకాలు, రెండవ మరియు నాల్గవదశలలో ద్రవఇంధన చోదకయంత్రాలను అమర్చారు.నాలుగవ దశ పైభాగాన పరికారల పెట్టె (equipment bay) ఉండిదాని పైన ఓసెన్ శాట్-2 ఉపగ్రహం మరియు మిగిలిన ఆరు సూక్ష్మఉపగ్రహాలను అమర్చారు.పిఎస్ఎల్‌వి –సీ14 ఉపగ్రహ వాహకనౌక మొదటి దశ మోటారుకు అదనంగా మరో ఆరు స్ట్రాపాన్ చోదక మోటరులను అమర్చారు.పిఎస్ఎల్‌వి –సీ14 ఉపగ్రహ వాహకనౌకలో మొదటిసారిగా కొత్త AMC/ATS ఆధారిత avionics ను ఉపగ్రహాన్ని సుర్యానువర్తన కక్షలో పెట్టుట కై ఉపయోగించారు.ఉపగ్రహాన్ని కక్ష్యలో పెట్టుటకై కోర్ అలోన్ కన్ఫిగరేసన్ అఫ్ వెహికిల్ పద్ధతిని PS4 L2.5దశ/స్టేజిలో ఉపయోగించారు.కోర్ అలోన్ కన్ఫిగరేసన్ విధానాన్ని అమలుపరచిన 5 వ ప్రయోగం ఇది.
ఓసెన్ శాట్-2 ఉపగ్రహాన్ని ఇస్రోవారు తయారు చేసిన పిఎస్ఎల్‌వి-సీ14 అను ఉపగ్రహప్రయోగ వాహననౌక ద్వారా, ఆంధ్రప్రదేశ్ లోని నెల్లూరు జిల్లాలోని శ్రీహరికోటలో ఉన్నటువంటి సతీష్ ధావన్ అంతరిక్ష ప్రయోగకేంద్రం నుండి 23 సెప్టెంబరు 2013నఉదయం 11.51గంటలకు ప్రయోగించారు.ఉపగ్రహాన్ని నిర్దేశితకక్ష్యలో ప్రవేశపెట్టుటకు పట్టిన సమయం 1200 సెకన్లు.ఓసెన్ శాట్-2 ఉపగ్రహం తోపాటు ఆరు నానో యురోపియన్ ఉపగ్రహాలను కూడా కక్ష్యలో ప్రవేశపెట్టారు.ప్రయోగ సమయంలో ఓసెన్ శాట్-2 ఉపగ్రహం బరువు 960కిలోలు.మిగిలిన ఆరు నానో ఉపగ్రహాల మొత్తం బరువు 20 కిలోలు.అందులో 4 ఉపగ్రహాల బరువు, ఒక్కొకటి ఒక కిలో కాగా, మిలిన రెండు ఉపగ్రహాల లలో ఒక్కొక్క దాని బరువు 8 కిలోలు.ఓసెన్ శాట్-2 ఉపగ్రహాన్ని 720 కిలోమీటర్ల ఎత్తులో సుర్యానువర్తన కక్ష్యలో (sun-synchronous orbit (SSO, లో ప్రవేశపెట్టారు.
కాన్పూర్ బ్రిడ్జ్ లెఫ్ట్ బ్యాంక్ రైల్వే స్టేషను
కాన్పూర్ బ్రిడ్జ్ లెఫ్ట్ బ్యాంక్ భారతదేశం యొక్క ఉత్తరప్రదేశ్ రాష్ట్రం, ఉన్నావ్ జిల్లాలో శుక్లాగంజ్ దగ్గర ఒక చిన్న రైల్వే స్టేషను ఉంది. ఇది కాన్పూర్-లక్నో రైలు మార్గము మీద ఉంది. గంగా వంతెనను దాటిన తర్వాత ఇది వస్తుంది. ఇక్కడ లక్నో-కాన్పూర్-మెమో, ఒక రకం లోకల్ రైళ్ళు మాత్రమే 1 లేదా 2 నిమిషాలు, ఆగుతాయి. ఇంకా, కొన్ని ఎక్స్‌ప్రెస్ రైళ్ళు కొన్ని ప్రత్యేక కారణాల వలన లేదా మరో రైలుకు దారి ఇచ్చేందుకు వలన మాత్రమే ఆగుతాయి.
నస్రత్ ఫతే అలీఖాన్
నస్రత్ ఫతే అలీఖాన్ ఒక సుప్రసిద్ద పాకిస్తానీ సంగీతకారుడు.
ఫతే అలీ ఖాన్ 1948, అక్టోబరు 13న జన్మించాడు. ఖవ్వాలీ గాయకుడిగా ఆయన ప్రఖ్యాతి గాంచాడు. 49 ఏళ్ల వయసులో 1997, ఆగస్టు 17న గుండెపోటుతో కన్నుమూశాడు.
2015 లో నస్రత్ ఫతే అలీఖాన్ కు ఇంటర్నెట్ సెర్చ్ దిగ్గజం గూగుల్ తనదైన శైలిలో నివాళి అర్పించింది. ఫతే అలీ ఖాన్ జయంతిని పురస్కరించుకుని ఆయన చిత్రాన్ని డూడుల్ గా పెట్టింది. తన బృందంతో కలిసి ఆయన కచేరీ చేస్తున్న చిత్రాన్ని పోస్ట్ చేసింది. 
ఫతే అలీ ఖాన్ తన్మయత్వంతో పాటుతున్నట్టుగా ఈ చిత్రంలో ఉంది. గానంలో లీనమై పైకి ఎత్తిన ఆయన ఎడమ చేతిని గూగుల్ లోని 'ఎల్ ' అక్షరానికి బదులుగా డూడుల్ లో చూపించింది.
వైభవ్‌వాడి రోడ్ రైల్వే స్టేషను
వైభవ్‌వాడి రోడ్ రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 80 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను రాజాపూర్ రోడ్ రైల్వే స్టేషను మరియు తదుపరి స్టేషను నందగావ్ రోడ్ రైల్వే స్టేషను.
పెద్దపాడు (ధరూర్)
పెద్దపాడు మహబూబ్ నగర్ జిల్లా ధరూర్ మండలానికి చెందిన గ్రామం. గద్వాల నుండి జూరాల ప్రాజెక్టుకు వెళ్ళే దారిలో ఇది రెండవ గ్రామం
తివిం రైల్వే స్టేషను
తివిం రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 21 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను పెర్నెం రైల్వే స్టేషను మరియు తదుపరి స్టేషను కర్మాలి రైల్వే స్టేషను.
వెర్నా రైల్వే స్టేషను
వెర్నా రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 9 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను తివిం రైల్వే స్టేషను మరియు తదుపరి స్టేషను మజోర్డ రైల్వే స్టేషను.
లక్ష్మీదీపక్
లక్ష్మీదీపక్ తెలుగు సినిమా దర్శకుడు. ఇతడు హైదరాబాద్లో 1935లో జన్మించాడు. ఇతని అసలు పేరు లక్ష్మీనారాయణ. ఇతడి చదువు ఉర్దూ మాధ్యమంలో సాగింది. ఇతడు హైస్కూలు చదువుకొనే సమయంలోనే సినిమాల పట్ల ఆకర్షితుడై దర్శకుడు కావాలనే కోరికను పెంచుకున్నాడు. హిందీ సినిమారంగంలో తన అదృష్టాన్ని పరీక్షించుకోవాలని 1958లో బొంబాయి వెళ్ళాడు. కానీ అతని ప్రయత్నాలేవీ ఫలించలేదు. తిరిగి హైదరాబాదు వచ్చేశాడు. హైదరాబాదులో ఇతనికి అట్లూరి పూర్ణచంద్రరావు, ప్రత్యగాత్మ, గుత్తా రామినీడులు పరిచయమయ్యారు. రామినీడు ఇతనికి తొలిసారిగా చివరకు మిగిలేది సినిమాలో సహాయ దర్శకుడిగా పనిచేసేందుకు అవకాశం ఇచ్చాడు. తరువాత రామినీడు , హేమాంబరధరరావుల వద్ద అసిస్టెంట్ డైరెక్టర్‌గా పనిచేసి దర్శకత్వ మెళకువలు నేర్చుకున్నాడు. మద్రాసులో ఇతడు సహాయ దర్శకుడిగా పనిచేస్తున్న సమయంలో ఇతనికి నటుడు ప్రభాకరరెడ్డి పరిచయమై స్నేహితుడిగా మారాడు. ప్రభాకరరెడ్డి తన స్వంత బ్యానర్ బి.ఎస్.మూవీస్ బ్యానర్‌పై పచ్చని సంసారం సినిమా తీస్తూ ఇతడికి మొదటి సారిగా దర్శకుడిగా అవకాశం ఇచ్చాడు. ఆ సమయంలోనే లక్ష్మీనారాయణ పేరును లక్ష్మీదీపక్‌గా మార్చుకున్నాడు. ఆ తర్వాత ఇతడు సుమారు 30 సినిమాలకు దర్శకత్వం వహించాడు. ఇతడి సినిమాలు ఎక్కువ భాగం విజయవంతమయ్యాయి. వైవిధ్యభరితమైన కథలను ఎంపిక చేసుకోవడమే ఇతని విజయాలకు కారణం. ఇతని మొదటి, చివరి సినిమాలకు ప్రభాకరరెడ్డి నిర్మాత కావడం గమనార్హం. ఎన్నో ఉదాత్తమైన సినిమాలకు దర్శకత్వం వహించిన ఇతడు 2001, జూన్ 10వ తేదీన మరణించాడు.
మడ్గాం రైల్వే స్టేషను
" మడ్గాం రైల్వే స్టేషను " భారతదేశం లోను గోవా రాష్ట్రం, మడ్గాం , లోని కొంకణ్ రైల్వే నెట్‌వర్క్‌లో ఉంది. మడ్గాం గోవా రాష్ట్రంలో అత్యంత రద్దీగా ఉండే రైల్వే స్టేషను మరియు భారతదేశం లోని అనేక ప్రధాన నగరాలతో నేరుగా రైలు కనెక్షన్ ఉంది. వాస్కో డా గామా గోవాలో మరొక ప్రధాన రైల్వే స్టేషను.
ఇది భారతదేశం యొక్క దక్షిణ భాగం వెళ్లే అన్ని రైళ్లు కోసం ఒక ముఖ్యమైన హాల్ట్ ఉంది మరియు సుందరమైన కొంకణ్ రైల్వే నెట్‌వర్క్‌లో అతిపెద్ద స్టేషను .
అస్నోటి రైల్వే స్టేషను
కానకన రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 6 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను కానకన రైల్వే స్టేషను మరియు తదుపరి స్టేషను కార్వార్ రైల్వే స్టేషను.
మంకి రైల్వే స్టేషను
మంకి రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 27 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను హోన్నావర్ రైల్వే స్టేషను మరియు తదుపరి స్టేషను మురుడేశ్వర రైల్వే స్టేషను.
తేజోమూర్తుల కేశవరావు
తేజోమూర్తుల కేశవరావు ప్రముఖ చిత్రకారుడు. ఇతడు దారుచిత్రాలను (కఱ్ఱపై చిత్రాలను) చెక్కడంలో నేర్పరి. ఇతడు శాంతినికేతన్ లో నందలాల్ బోస్ వద్ద చిత్రకళ నేర్చాడు. ఇతని చిత్రాలు ఉదయిని, భారతి తదితర పత్రికలలో ప్రచురితమయ్యాయి.
అల్యూమినియం అయోడైడ్
అల్యూమినియం అయోడైడ్ ఒకరసాయన సంయోగపదార్థం. ఇది ఒక అకర్బన రసాయన సమ్మేళనపదార్థం. ఈ రసాయన సమ్మేళనపదార్థం అల్యూమినియం మరియు అయోడిన్ మూలక పరమాణువుల సంయోగం వలన ఏర్పడినది.ఈ రసాయన పదార్థం రసాయన సంకేతపదం AlI.అల్యూమినియంతో అయోడిన్ రసాయనికచర్య వలన లేదా హైడ్రోజన్ అయోడిన్ తో అల్యూమినియం లోహం చర్యవలన అల్యూమినియం అయోడైడ్ సంయోగపదార్థం ఏర్పడును. లోహ అల్యూమినియం లేదా అల్యూమినియం హైడ్రాక్సైడ్ తో హైడ్రోజన్ అయోడైడ్ లేదా హైడ్రో అయోడిక్ఆమ్లం చర్య వలన ఆరు జలాణువులను (hexahydrate) కలిగిన అల్యూమినియం అయోడైడ్ ఏర్పడును. అరైల్ ఈథరులను అల్యూమినియం అయోడైడ్ విచ్చితి (cleaves) చేస్తుంది.
అల్యూమినియం అయోడైడ్ సహజంగా రంగులేని పొడి ఘనపదార్థం.మలినాలున్న అల్యూమినియం అయోడైడ్ రసాయన పదార్థం బ్రౌన్‌రంగులో ఉండును. నిర్జల అల్యూమినియం అయోడైడ్ అణుభారం 407.69495 గ్రాములు/మోల్.మరియు ఆరు జలాణువులున్న అల్యూమినియం అయోడైడ్ అణుభారం 515.786 గ్రాములు/మోల్.25 °C వద్ద నిర్జల అల్యూమినియం అయోడైడ్ సాంద్రత 3.98 గ్రాములు/సెం.మీ.అలాగే ఆరు జలాణువులున్న అల్యూమినియం అయోడైడ్ సాంద్రత 2.63 గ్రాములు/సెం.మీ.నిర్జల అల్యూమినియం అయోడైడ్ ద్రవీభవన స్థానం189.4 °C (372.9 °F; 462.5 K), మరియు ఆరు జలాణువులున్న అల్యూమినియం అయోడైడ్‌ను వేడిచేసిన 185 °C వద్ద విఘటన/వియోగం చెందును.నిర్జల అల్యూమినియం అయోడైడ్ 360 °C (680 °F; 633K) వద్ద ఉత్పతనం (sublimes) చెందును.నిర్జల అల్యూమినియం అయోడైడ్ నీటితో వైలెంట్ గా చర్య జరుపును.సజల అల్యూమినియం అయోడైడ్ నీటిలో కరుగును. సజల అల్యూమినియం అయోడైడ్ ఇంకను ఆల్కహాల్, మరియు ఈథరు లలో కరుగుతుంది.
అల్యూమినియం అయోడైడ్ AlI రూపం కలిగిన ఒక ఘన డైమెరిక్/ద్వ్యణుక పదార్థం. డైమెరిక్ పదార్థం అనగా ఒకేరకమైన పోలిక ఉన్న రెండుఅణువులను కలిగిఉండుట. ఇది AlBrసౌష్టవాన్ని పోలిక కలిగిఉన్నది.మొనోమేరిక్ (ఒకరకమైన అణువు నుకలిగిన) మరియు డైమెరిక్ రూపపదార్థాన్ని వాయుస్థితిలో గుర్తించారు .మొనోమార్ అణువు త్రికోణ సమతలంగా ఉంది, బంధ దూరం/పొడవు 2.448 (6) Å కలిగి ఉంది.430 K వద్ద డైమెరిక్/ ద్వ్యణుక పదార్థం AlCl మరియు AlBr ల పోలికతో ఉండి, అల్యూమినియం-అయోడిన్‌ల బంధ పొడవులను 2.456 (6) Å (టెర్మినల్), 2.670 (8) Å (అనుసందానిత) లను కలిగి ఉంది.
అల్యూమినియం అయోడైద్ అనుపేరు విస్తృతంగా త్రిఅయోడైడ్ (triiodide) లేదా ద్వ్యణుకం (dimer) ను వివరించటానికి వాడుచున్నారు.ట్రైఅయోడైడ్ కన్న గది ఉష్ణోగ్రత వద్ద సాపేక్షముగా అస్థిరమైనది అయిన్నప్పటికి మొనో అయోడైడ్ కూడాఅల్యూమినియం-అయోడిన్ సంబంధంలో తనపాత్రను పోషిస్తున్నది.
జిల్లేపల్లి
"జిల్లేపల్లి" గుంటూరు జిల్లా నగరం మండలానికి చెందిన గ్రామం. 
ప్రభుత్వ పాఠశాల. 
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
షెడ్యూల్డ్ కులాల/షెడ్యూల్డ్ తెగల అణచివేత చట్టపు దుర్వినియోగం
షెడ్యూల్డ్ కులాల/షెడ్యూల్డ్ తెగల అణచివేతను అరికట్టటానికి భారతీయ శిక్షాస్మృతి రూపొందించిన చట్టాలను ఈ కులాలు/తెగలు దురినియోగం చేస్తూ, ప్రతీకారేచ్ఛతోనో, కేవలం అసౌకర్యం కలుగజేయాలనో, రాజీ రూపంలో ధనం సమకూర్చుకోవాలనో అమాయకులైన సగటు పౌరునిపై నిరాధార ఆరోపణలు వేయటమే షెడ్యూల్డ్ కులాల/షెడ్యూల్డ్ తెగల అణచివేత చట్టపు దుర్వినియోగం (ఆంగ్లం:Misuse of Prevention of SC/ST Atrocity Act).
పీడిత వర్గాలను రక్షించటానికి రూపొందించబడిన ఈ చట్టం దుర్వినియోగం కారాదని న్యాయస్థానాలు సైతం అభిప్రాయపడినవి.
దళితులని ప్రత్యేక వర్గంగా గుర్తించి వారికి పక్షపాతంగా వ్యవహరించటంతో ఇతరులు వివక్షకు లోనౌతున్నారని న్యాయనిపుణులలో అభిప్రాయం కలదు. ఈ చట్టం క్రింద నమోదైన వ్యాజ్యాలలో సింహభాగం ముద్దాయిలు నిర్దోషులుగా తేలటమే ఇందుకు కారణం.
ఢిల్లీ కోర్టుకు చెందిన ఒక న్యాయమూర్తి
ఫోరం ఫర్ సోషల్ జస్టిస్ ప్రతినిధి కే బాలు
బ్రూస్ లీ (సినిమా)
బ్రూస్ లీ శ్రీను వైట్ల దర్శకత్వంలో 2015 అక్టోబరు 16 శుక్రవారం విడుదలైన తెలుగు సినిమా. రాం చరణ్ తేజ, రకుల్ ప్రీత్ సింగ్ ఇందులో ప్రధాన పాత్రధారులు.
చిన్నప్పటి నుంచి బ్రూస్ లీ పోరాటాలు చూసి ఆకర్షితుడైన కథా నాయకుడు కార్తీక్ (రాం చరణ్ తేజ) తన పేరును కూడా బ్రూస్ లీగా మార్చేసుకుంటాడు. కార్తీక్ ది అందమైన కుటుంబం అమ్మ (పవిత్ర లోకేష్), నాన్న రామచంద్రరావు (రావు రమేష్), అక్క (కృతి కర్బంద). కార్తీక్ తండ్రి, జయరాజ్ (సంపత్), వసుంధర (నదియా)కు చెందిన వసుంధర పరిశోధనాశాలలో పనిచేస్తుంటాడు. అదే సమయంలో కార్తీక్ కూడా స్టంట్ మాస్టర్ గా పనిచేస్తూ తండ్రికి సహాయపడుతుంటాడు. వీడియో గేమ్ డెవలపర్ రియా (రకుల్ ప్రీత్ సింగ్)కు పోలీస్ నే పెళ్ళి చేసుకోవాలనే కోరిక ఉంటుంది. అయితే అదే సమయంలో కార్తీక్ ను చూసిన రియా తొలిచూపులోనే ఇష్టపడుతుంది. కార్తీక్ నే కథా నాయకుడుగా పెట్టి ఓ గేమ్ డెవలప్ చేస్తుంది. అదే సమయంలో పోలీస్ నే పెళ్ళి చేసుకోవాలనే తన పిచ్చి వల్ల అనుకోని సమస్యలను ఎదుర్కొంటుంది. ఆ సమస్యల నుంచి రియాను కాపాడాలనుకున్న కార్తీక్, దీపక్ రాజ్ (అరుణ్ విజయ్) ముఠాతో గొడవ పడతాడు.
వసుంధర పరిశోధనాశాలలో పనిచేస్తున్న రామచంద్రరావు కూతురు కృతిని ఆ కంపెనీ యజమాని జయరాజ్ తన కోడలిగా చేసుకోవాలనుకుంటాడు. ఆ సమయంలో జయరాజ్ కు సంబంధించి కొన్ని నిజాలు బయటికి వస్తాయి. ఒకేసారి జయరాజ్, దీపక్ రాజ్ ల నుంచి కార్తీక్ కుటుంబానికి సమస్యలు ఎదురవుతాయి. ఈ సమస్యల నుంచి కార్తీక్ అలియాస్ బ్రూస్ లీ తన కుటుంబాన్ని ఎలా కాపాడుకున్నాడు, అసలు ప్రతినాయకులతో బ్రూస్ లీకి ఉన్న శతృత్వం ఏంటి. అన్నదే మిగతా కథ.
అల్లూరి
అల్లూరి తెలుగువారిలో కొందరి ఇంటిపేరు.
సంధ్యావందనం శ్రీనివాసరావు
సంధ్యావందనం శ్రీనివాసరావు దక్షిణభారతదేశపు అగ్రశ్రేణి విద్వత్ గాయకుడు. 
ఇతడు అనంతపురం జిల్లా పెనుకొండలో 1918, ఆగష్టు 21న నారాయణరావు, గంగాబాయి దంపతులకు జన్మించాడు. ఇతని తల్లిదండ్రులు దాసకూట పరంపరకు చెందినవారు. ఇతని పూర్వీకులు మైసూరు సమీపంలోని శ్రీరంగపట్టణంలో నివసించేవారు. ఇతడు దత్తమండల కళాశాలలో బి.ఎ.చదివాడు. తరువాత బి.ఎల్. కూడా చదివాడు. వకీలుగా కొంతకాలం ప్రాక్టీసు చేశాడు. అనంతపురం కలెక్టర్ ఆఫీసులో కొంతకాలం గుమాస్తాగా పనిచేశాడు. ఇతడి భార్యపేరు సరస్వతి. ఇతనికి ఐదుగురు కుమారులు, ఒక కుమార్తె కలిగారు.
ఇతడు సంగీతంలో ప్రాథమిక పాఠాలు పల్లవి పక్క హనుమంతాచార్, తిరుపతి రంగాచార్యులు, చిలమత్తూరు రామయ్యల వద్ద అభ్యసించాడు. తరువాత ఇతడు టైగర్ వరదాచారి, మహారాజపురం విశ్వనాథ అయ్యర్, ద్వారం వేంకటస్వామినాయుడు, మైసూరు వాసుదేవాచార్‌ల వద్ద సంగీతంలో మెళకువలు నేర్చుకున్నాడు. శ్రద్ధతో, ఉత్సాహంతో, పట్టుదలతో అనేక ప్రాచీన సంప్రదాయ కీర్తనలు సేకరించి, స్త్రీలపాటలు, పల్లెపదాలు అనేకం ప్రోదిచేసి వాటి ద్వారా ప్రాచీన రాగాల స్వరూపాలను కల్పన చేశాడు.ఇతడు తెలుగు, తమిళ, కన్నడ, మరాఠీ, సంస్కృతము, ఆంగ్ల భాషలలో ప్రావీణ్యం సంపాదించాడు. ఇతడు కళ్యాణి, యదుకుల కాంబోడి, భైరవి, కేదారగౌళ, సహన, ద్విజవంతి మొదలైన రాగాలలో విశేషమైన కృషి చేశాడు. ఇతడు తన 12వ యేటి నుండే కచేరీలు ఇవ్వడం ప్రారంభించి సుమారు 6 దశాబ్దాల కాలం దేశం అంతటా సంగీత ప్రదర్శనలు ఇచ్చాడు. ఇతడు ఆకాశవాణి విజయవాడ,మద్రాసు కేంద్రాలలో శాస్త్రీయ సంగీత కార్యక్రమాల నిర్వాహకుడిగా మరియు వివిధ హోదాలలో పనిచేశాడు. ఇతడు చక్కటి కర్ణాటక బాణీలో గానం చేసి భక్తిరంజని కార్యక్రమాలను నిర్వహించాడు. ఆకాశవాణిలో అనేక వాద్యగోష్టులను నిర్వహించాడు. మద్రాసులోని సంగీత ఉపాధ్యాయుల కళాశాలకు ప్రిన్సిపాల్‌గా కుడా పనిచేశాడు.
ఇతడు కేంద్ర సంగీత అకాడెమీ నిపుణుల కమిటీలోను, యూనివర్శిటీ గ్రాంట్స్ కమిటీలోను, సంగీత నాటక అకాడెమీలోను, ఆకాశవాణి ఆడిషన్స్ కమిటీలోను సభ్యుడిగా నియమించబడ్డాడు. ఇతడు తిరుపతి తిరుమల దేవస్థానముల వారి అన్నమయ్య ప్రాజెక్టు, దాస సాహిత్య ప్రాజెక్టు లకు ప్రత్యేక అధికారిగా కూడా సేవలను అందించాడు. ఇతడికి అనేక పురస్కారాలు, బిరుదులు లభించాయి. సంగీత అకాడెమీ పురస్కారం, డి.లిట్., తిరుమల తిరుపతి దేవస్థాన ఆస్థాన పండిత పదవి మొదలైనవి ముఖ్యమైనవి. సంగీత కళాచార్య, సంగీత కళారత్న, స్వరవిలాస అనే బిరుదులు ఇతడికి లభించాయి.
ఇతడికి అరయకూడి రామానుజ అయ్యంగార్, సెమ్మంగుడి శ్రీనివాస అయ్యర్, ఎం.ఎస్.సుబ్బలక్ష్మి, ఎం.ఎల్.వసంతకుమారి, మంగళంపల్లి బాలమురళీకృష్ణ, ఎస్.రామనాథన్, రాధ&జయలక్ష్మి, త్రిచూర్ రామచంద్రన్, ఆర్.వేదవల్లి, సుగంధ కలామేగం, ప్రపంచం సీతారాం మొదలైన హేమాహేమీలకు ప్రత్యేక సంగీత బాణీలను నేర్పే అవకాశం దక్కింది. ఇతని శిష్యులలో చెప్పుకోదగినవారు ఇతని కుమారులు, మధ్వమునిరావు, పూర్ణప్రజ్ఞారావు, అరుంధతీ సర్కార్, శశాంక్ మొదలైనవారు.
ఇతడు 1994, జనవరి 25న మరణించాడు.
అవిభక్త కవలలు
అవిభక్త కవలలు అనగా గర్భంలో శరీరభాగాలు కలసిపోయి జన్మించిన ఏకరూప కవలలు. ఈ అరుదైన జన్మము సుమారు 49,000 నుండి 1,89,000 మందిలో ఒకరికి సంభవించే అవకాశం ఉన్నది. ఈ సంఘటనలు అధికంగా ఆగ్నేయాసియా, ఆఫ్రికా మరియు బ్రెజిల్ లో ఎక్కువగా సంభవిస్తుంటాయి. సుమారు జన్మించిన వారిలో సగం మంది జివించి ఉండి జంటలుగానే ఉండి తమ జీవితాలను కొనసాగిస్తుంటారు. ఈ పరిస్థితి ఆడపిల్లలకు తరచుగా వచ్చే అవకాశం ఉంది. ఈ సంఘటనలు జరిగే నిష్పత్తి బాలికలలు 3:1 లో ఉంటుంది.
ఈ అవిభక్త కవలల గూర్చి వివరించడానికి రెండు విరుద్ధ సిద్ధాంత మూలాలున్నాయి. పాత సిద్ధాంతం ప్రకారం ఫలదీకరణ చెందిన అండం పాక్షికంగా విడిపోయి విచ్ఛిన్నం చెందుట వలన ఈ విధమైన సంఘటనలు జరుగుతాయని తెలుపుతుంది. రెండవ సిద్ధాంతం సంలీన సిద్ధాంతం ఇది అందరిచే అమోదించబడినది. దీని ప్రకారం ఫలదీకరణం చెందిన అండం పూర్తిగా విడిపోతుంది కానీ మూల కణాలు (సజాతీయ కణాల కొరకు అన్వేషించేవి) అదే విధమైన మూల కణాలను రెండవ కవల నుండి కనుగొన్నప్పుడు ఆ కవలలు అతుక్కుపోతారు. ఈ కవలలకు ఉమ్మడిగా పరాయువు, మావి మరియు అమ్నియోటిక్ శాక్ ఉంటాయి.
అతి ప్రముఖమైన అవిభక్త కవలలు థాయిలాండ్ కు చెందిన (1811–1874). వీరు థాయిలాండ్ లోని సిలాం లో జన్మించారు. వారు "పి.టి.బర్నమ్" సర్కస్ లో పనిచేస్తూండేవారు. అనేక సంవత్సరాలు ఆ సర్కస్ తో పాటు కొనసాగారు. వారు "సియామీస్ ట్విన్స్" గా సుపరిచితులైనారు. వారు మొండెం, మాంసం, మృదులాస్థి మరియు కాలేయాలు కలసి జన్మించారు. ప్రస్తుతం అయితే వారిని విడదీయగలిగేవారు. కానీ వారి గుర్తింపు కారణంగా "సియామీస్ ట్విన్స్" అనే పదం "అవిభక్త కవలలు" అనే దానికి పర్యాయపదమైనది.
అవిభక్త కవలలు సాధారణంగా వారి శరీర భాగాలి కలసే విధానం ఆధారంగా వర్గీకరింపబడ్డారు. సాధారణంగా:
అవిభక్త కవలలను విడదేసే శస్త్రచికిత్స వారిలో శరీర భాగాలు కలిసే విధానం బట్టి సాధారణం నుండి కఠినంగా ఉంటుంది. అనేక కేసులలో ప్రమాదకరంగా ప్రాణాపాయ స్థితికి చేరుకొనే అవకాశం ఎక్కువగా ఉంది. తల కలసి ఉన్న అనేక కేసులలో శస్త్ర చికిత్స ఫలితంగా ఒకరు మరణించవచ్చు లేదా ఇద్దరూ మరణించవచ్చు. అందువల్ల శస్త్ర చికిత్స నీతి ప్రకారం వారిని విడదీయకపోతే వారిద్దరూ బ్రతికే అవకాశం ఉన్నది అనేది వివాదస్పదము. నార్త్ వెస్ట్ విశ్వవిద్యాలయానికి చెందిన అలిస్ డ్రెగర్ పరిశీల ప్రకారం సాధారణ కవలల కంటే అవిభక్త కవలల జీవితం నాణ్యతాలక్షణాలు తక్కువగా ఉంటాయి. వీరులో ముఖ్యులు మరియు .
2000 సంవత్సరంలో నేపాల్ లోని ఖాట్మండు లో జన్మిచిన "గంగా మరియు జమునా శ్రేష్ట" లకు 2001 లో విడదీత శస్త్రచికిత్స విజయవంతమైనది. దీనికి గానూ 197 గంటల పాటు శ్రమపడవలసి వచ్చింది. ఈ శస్త్రచికిత్స సింగపూర్ లో జరిగింది. ఈ శస్త్రచికిత్స ఫలితంగా గంగా మెదడు గాయపడింది మరియు జమునా నడవలేకపోయింది. ఏడు సంవత్సరాల తరువాత 2009లో ఖాట్మండు హస్పటల్ లో గంగా శ్రేష్ట మరణించింది.
అట్లూరి పూర్ణచంద్రరావు
అట్లూరి పూర్ణచంద్రరావు తెలుగు, హిందీ చలనచిత్రాల నిర్మాత, కమ్యూనిస్టు నాయకుడు.
ఇతడు కృష్ణాజిల్లా, గుడివాడ మండలం, చౌటుపల్లి గ్రామంలో 1925వ సంవత్సరం ఏప్రిల్ 4న జన్మించాడు. ఇతనికి చదువు అబ్బలేదు. ఎస్.ఎస్.సి ఫెయిల్ అయిన తర్వాత ఇంటి నుండి పారిపోయి విజయవాడలో ఒక కాంట్రాక్టర్ వద్ద మూడు నెలలు పనిచేశాడు. తర్వాత గుడివాడలోని గౌరీశంకర్ టాకీసులో ప్రొజెక్టర్ ఆపరేటింగ్ అసిస్టెంట్‌గా, బుకింగ్ క్లర్క్‌గా ఆరు నెలలు పనిచేశాడు. తర్వాత విజయవాడలోని నవయుగ ఫిలిం డిస్ట్రిబ్యూటర్స్ కంపెనీలో ఐదు సంవత్సరాలు పనిచేశాడు. అదే సంస్థ గుంతకల్లు బ్రాంచి మేనేజరుగా కొంతకాలం పనిచేశాడు. తర్వాత మద్రాసుకు వెళ్లి విఠలాచార్య, పి.పుల్లయ్యల వద్ద సహాయ దర్శకుడిగా పనిచేశాడు. తర్వాత మిత్రుల సలహాతో ప్రొడక్షన్ రంగంలోకి ప్రవేశించాడు. సినిమాలలో ప్రొడక్షన్ అసిస్టెంటుగా నాలుగు సంవత్సరాలు పనిచేసి మెళకువలు నేర్చుకున్నాడు.
ఇతడు 1964లో మొట్టమొదటగా అగ్గిమీద గుగ్గిలం చిత్రాన్ని ప్రారంభించాడు. నవభారత్ ఫిలింస్ బ్యానర్‌పై నిర్మించిన ఈ చిత్రానికి పి.ఎస్.ప్రకాశరావు 50వేలు పెట్టుబడి పెట్టాడు. ఈ చిత్రం ప్రారంభం నుండి చివరివరకు పూర్ణచంద్రరావు చూసుకున్నా నిర్మాతగా ఇతని పేరు మొదటి ఐదు సినిమాలలో వేసుకోలేదు. ఇతడు తెలుగులో 35 సినిమాలు, హిందీలో 18 సినిమాలు, తమిళంలో 13 సినిమాలు, కన్నడ, బెంగాలీ, ఒరియా, మరాఠీ భాషలలో రెండేసి చిత్రాలు, భోజ్‌పురిలో ఒక చిత్రం నిర్మించాడు.
శరత్ బాబును సినీ నటుడిగా పరిచయం చేశాడు. రాచకొండ విశ్వనాథ శాస్త్రిని సినీ సంభాషణల రచయితగా వెండితెరకు పరిచయం చేశాడు.కొంతకాలం కాలేయ క్యాన్సర్ తో బాధపడుతూ 2017, అక్టోబరు 29 న హైదరాబాదులోని ఓ ఆసుపత్రిలో ప్రాణాలు విడిచాడు. ఈయన భార్య మరుద్వతి. వీరికి ఇరువురు కుమారులు ఉన్నారు.
అల్యూమినియం నైట్రేట్
అల్యూమినియం నైట్రేట్ ఒకరసాయన సంయోగపదార్థం.ఇది ఒక అకర్బన రసాయన సమ్మేళన పదార్థం.అల్యూమినియం, నైట్రోజన్ మరియు ఆక్సిజన్ మూలకాలసంయోగం వలన ఏర్పడిన సమ్మేళన పదార్థం అల్యూమినియం నైట్రేట్. నైట్రిక్ ఆమ్లం, మరియు అల్యూమినియం లోహంల లవణం అల్యూమినియం నైట్రేట్.అల్యూమినియం నైట్రేట్ సాధారణంగా ఆర్ద్ర (hydrate) రూపంలో లభిస్తుంది.అతిసాధారణంగా తొమ్మిది జలాణువులను కలిగిన నోనాఅల్యూమినియం నైట్రేట్ (Al (NO) 9HO) రూపంలో ఉండును.
అల్యూమినియం నైట్రేట్ తెల్లని స్పటిక రూపంలో ఉండు ఘనపదార్థం. చెమ్మగిల్లు/తేమను పీల్చు (hygroscopic) గుణం కలిగి ఉన్నది. అనార్ద్ర/నిర్జల అల్యూమినియం నైట్రేట్ అణుభారం212.996 గ్రాములు/మోల్. నోనాహైడ్రేట్ అల్యూమినియం నైట్రేట్ అణుభారం 375.134 గ్రాములు/మోల్.నోనాహైడ్రేట్ అల్యూమినియం నైట్రేట్ సాంద్రత1.72 గ్రాములు/సెం.మీ. అనార్ద్ర/నిర్జల అల్యూమినియం నైట్రేట్ ద్రవీభవన స్థానం 66 °C (151 °F;339K) . నోనాహైడ్రేట్ అల్యూమినియం నైట్రేట్ ద్రవీభవన స్థానం 73.9 °C (165.0 °F;347.0K) .నోనాహైడ్రేట్ అల్యూమినియం నైట్రేట్ బాష్పీభవన స్థానం150°C (302 °F; 423K, ఈ ఉష్ణోగ్రత వద్ద ఈ రసాయనపదార్థం విఘటన చెందును. అల్యూమినియం నైట్రేట్ నీటిలో కరుగుతుంది.నిiటి ఉష్ణోగ్రత పెరిగే కొలది నీటిలో కరుగు అల్యూమినియం నైట్రేట్ పరిమాణం కూడా పెరుతుంది. మెథనాల్, ఇథనాల్ లలో కరుగుతుంది.
అల్యూమినియం పాసివేసన్ పొరను (passivation layer) ఏర్పరచు గుణం కలిగిఉన్నందున, నేరుగా అల్యూమినియంను నైట్రిక్ ఆమ్లంతో చర్య జరిపీ అల్యూమినియం నైట్రేట్ ఉత్పత్తి కావించటం సులభం కాదు.
నైట్రిక్ ఆమ్లంను అల్యూమినియం ట్రైక్లోరైడుకు చేర్చడం ద్వారా అల్యూమినియం నైట్రేట్ ను ఉత్పత్తి చేయ్యుదురు. ఈ చర్యలో నైట్రోసైల్ క్లోరైడ్ (Nitrosyl chloride) ఉపఉత్పత్తిగా ఏర్పడును.నైట్రోసైల్ క్లోరైడ్ వాయువుగా రసాయన ద్రావణం నుండి విడుదల అగును.
అల్యూమినియం సల్ఫేట్ ద్రావణంకు లెడ్ సల్ఫేట్ ద్రావణాన్ని కలపడం ద్వారా అనార్ద్ర /నిర్జల అల్యూమినియం నైట్రేట్ ను ఉత్పత్తి చెయ్యవచ్చును.ఉత్పత్తి అయ్యిన అల్యూమినియం సల్ఫేట్ ద్రావణంలో ద్రావణియత లేని (insoluble) లెడ్ సల్ఫేట్, అవక్షేపంగా ఏర్పడును.
అల్యూమినియం సల్ఫేట్ ద్రావణంనకు కాల్సియం నైట్రేట్ ను కలపడం ద్వారా కూడా అల్యూమినియం నైట్రేట్ ను ఉత్పత్తి చెయ్యవచ్చును. ఉత్పన్న ద్రవంలో కాల్సియం సల్ఫేట్ అవక్షేపంగా ఏర్పడి వేరుపడును. ఏర్పడిన నోనహైడ్రేట్ అల్యూమినియం నైట్రేట్‌ను స్పటికరణ వలన శుద్ధపరచెదరు. అల్యూమినియం నైట్రేట్ ఉత్పత్తికిబేరియం, స్ట్రాన్షియంమరియు వెండి కేటాయాను/cationsలనుకలిగిన సమ్మేళనాలను ఉపయోగిస్తారు. వాటి సల్ఫేట్‌ల ద్రవంలో కరుగని స్వభావం వలన వాటిని అవక్షేపాలుగా వేరు పరచవచ్చును.
అల్యూమినియం సల్ఫైడ్
అల్యూమినియం సల్ఫైడ్ ఒక రసాయన సంయోగ పదార్థం .అల్యూమినియం మరియు సల్ఫర్ మూలకాల సమ్మేళనం వలన అల్యూమినియం సల్ఫైడ్ ఏర్పడినది. ఈ సంయోగ పదార్థం రసాయన సంకేతపదం AlS. ఇది ఒక అకర్బన రసాయన సమ్మేళనపదార్థం. రంగులేని ఈ సంయోగ పదార్థం పలు రూపాలలో ఏర్పడును. అల్యూమినియం సల్ఫైడ్ తేమతో చాలా సెన్సిటివ్ గా ప్రవర్తించును. తేమతో hydrolyzing /జల విశ్లేషణ వలన ఆర్ద్ర /సజల అల్యూమినియం ఆక్సైడ్/హైడ్రాక్సైడ్ గా మారును.వాతావరణంలోని తేమ ప్రభావానికికు అల్యూమినియం సల్ఫైడ్ గురైనను ఈ చర్య జరుగును . అల్యూమినియం సల్ఫైడ్ వలన వాయురూపహైడ్రోజన్ సల్ఫైడ్ (HS) ను విడుదల చేయును.
అల్యూమినియం సల్ఫైడ్ గ్రే రంగులో ఉండు ఘనపదార్థం. అల్యూమినియం సల్ఫైడ్ అణుభారం 150.158 గ్రాములు/మోల్.25 °C వద్ద అల్యూమినియం సల్ఫైడ్ సాంద్రత 2.02 గ్రాములు/సెం.మీ.అల్యూమినియం సల్ఫైడ్ సంయోగపదార్థం యొక్క ద్రవీభవన స్థానం 1, 100 °C (2, 010 °F;1, 370K) .ఈ సమ్మేళనపదార్థం బాష్పీభవన స్థానం 1, 500 °C (2, 730 °F; 1, 770K) .ఈ ఉష్ణోగ్రత వద్ద అల్యూమినియం సల్ఫైడ్ ఉత్పతనం (sublime) చెందును.నీటిలో అల్యూమినియం సల్ఫైడ్ విఘటనం చెందును. అసిటోన్ లో స్వల్పంగా కరుగును.త్రికోణాకార స్పటిక సౌష్టవం కలిగిఉన్నది. అల్యూమినియం సల్ఫైడ్ విశిష్ణఉష్ణ సామర్ద్యం105.1 జౌల్/మోల్ K. అలాగే అల్యూమినియం సల్ఫైడ్ యొక్క ప్రామాణిక అణు ఎంట్రోపి (S) :116.9 జౌల్/మోల్ K
ఆరు రకాలకన్న ఎక్కువ స్పటిక రూపాలను కలిగి ఉన్నప్పటికీ, దిగువ పట్టికలో నాలుగు స్పటిక రూపాల వివరాలను మాత్రమే పొందుపరచడం జరిగింది.ఈ భిన్న స్పటిక రూపాల సౌష్టవం ఎక్కువగా wurtzite నిర్మాణానికి సమానంగా లేదా పోలి ఉన్నాయి.కేవలం అల్లిక ఖాలిలలో మాత్రమే వ్యత్యాసాన్ని, అదియు ఉప అల్లిక క్రమ, అక్రమ రూపాలలో ఉండును.
బహు స్థిరమైన α అల్యూమినియం సల్ఫైడును, కొన్ని వందల అధిక సెంటిగ్రేడ్ ఉష్ణోగ్రత వద్దకు వేడి చేసి annealing (వేడిచేసి కావలసిన ఆకారం లోకి మార్చి చల్లబరచడం) చెయ్యడం వలన Β మరియు γ స్థితి అల్యూమినియం సల్ఫైడులను పొందెదరు.అల్యూమినియం సల్ఫైడును 2-65కిలో బార్ వత్తిడి వద్ద సంకోచింప చెయ్యడం వలన δ అల్యూమినియం సల్ఫైడును ఏర్పడును.ఈస్పటిక నిర్మాణంలో ఖాళీలు త్రికోణ నిర్మాణం కలిగిన సూపర్ అల్లికతో ఏర్పడి ఉండును.
అల్యూమినియం సల్ఫైడ్ వ్యుత్పనాల గురించి తెలియనప్పటికీ, అల్యూమినియం –సల్ఫర్-క్లోరిన్ సమ్మేళపదార్థాలగురించిన సమాచారం ఉంది.
అల్యూమినియం మరియు సల్ఫర్ మూలకాలను మండించడం (ignition) వలన అల్యూమినియం సల్ఫైడు ఏర్పడును
అల్యూమినియం మరియు సల్ఫర్ మూలకపదార్థాల మధ్య జరుగు రసాయన చర్య ఉష్ణవిమోచక చర్య (అనగా చర్య సమయంలో ఉష్ణం విడుదల అగును) కావడం వలన, ఈ రెండు మూలకాల మధ్య రసాయన చర్య జరుగుటకై అదనంగా వీటిని వేడి చెయ్య వలసిన అవసరం లేదు. అత్యల్ప స్వల్ప ప్రమాణంలో ఉన్నచో వేడి చెయ్యవలసి వచ్చును.చర్యా ఫలితంగా కరిగిన స్థితి (fused) లో అల్యూమినియం సల్ఫైడ్ ఏర్పడును. చర్యా సమయంలో ఉష్ణోగ్రత1100°C కన్న ఎక్కువ స్థాయికి పెరగడం వలన ఉత్పత్తియగు అల్యూమినియం సల్ఫైడ్ కరిగిన స్థితిలో ఉండును. చల్లార్చిన అల్యూమినియం సల్ఫైడ్ చాలా గట్టిగా ఉండును.
షేర్ (సినిమా)
షేర్ 2015 అక్టోబరు 22 న విడులవబోతున్న తెలుగు సినిమా.
హైదరాబాద్‌లో గౌతమ్ (కల్యాణ రామ్) ఒక సివిల్ ఇంజనీర్. తల్లితండ్రులు (రావు రమేశ్, రోహిణి). తమ్ముడు చదరంగం ఆటగాడు . జీవితం సాఫీగా సాగిపోతున్నదశాలో పప్పీ (విక్రమ్‌జీత్ విర్క్)తో హీరో ఢీ అంటే ఢీ అనాల్సొస్తుంది. పప్పీ తండ్రి దాదా (ముకేష్ రిషి) కలకత్తాలో పెద్ద మాఫియా డాన్. తమ్ముడు ఛోటా (షఫీ), ఇంకా చాలా పరివారం ఉంటుంది. ఇంత నేపథ్యం ఉన్న పప్పీకేమో పెళ్ళి పిచ్చ. జీవితంలో ఎలాగైనా పెళ్ళి చేసుకోవాలనీ, అదే 'నా గోల్, ఎయిమ్, లక్ష్యం ' అని తిరుగుతుంటాడు. 'నాది అనేది నా దగ్గర ఎవడైనా తీసుకుంటే వాడిది అనేది నేను లాక్కుంటా ' అన్నది పప్పీ పద్ధతి. అతని పెళ్ళి చెడిపోవడానికి గౌతమ్ కారణమవుతాడు. దాంతో ప్రతీకారం తీర్చుకోవడానికి గౌతమ్ ప్రేమించిన అమ్మాయిని తాను పెళ్ళి చేసుకోవాలనుకుంటాడు.
అసిస్టెంట్ కమిషనర్ ఆఫ్ పోలీస్ (సాయాజీ షిండే) కూతురు నందిని (సోనాల్ చౌహాన్)కీ, గౌతమ్ కీ మధ్య ప్రేమ సాగుతుంటుంది. ఆ అమ్మాయిని తన సొంతం చేసుకోవాలని పప్పీఆరాట పడుతుంటాడు. ఈ క్రమంలో ఏకంగా హీరోయిన్ తండ్రి దగ్గరకే వెళ్ళి డి.జి.పి.ని చేస్తానని ఆశ చూపించి పెళ్ళికి ఒప్పిస్తాడు. అప్పుడిక గౌతమ్ కాబోయే మామగారి దగ్గరకు వెళ్ళి, మాఫియాగాళ్లను ఎన్‌కౌంటర్ చేసి, ఆ క్రెడిట్ మామగారికి వచ్చేలా చేసి, తానే డి.జి.పి.ని చేస్తానంటాడు. అలా ముందుగా పప్పీ బంధువును చంపడంతో ఎన్‌కౌంటర్ల పర్వానికి శ్రీకారం చుడతాడు. ఇక సినిమా రెండవ భాగంలో కూడా ఆ పర్వం కొనసాగిస్తూనే, గౌతమ్ వెళ్ళి పప్పీ పెళ్ళి ఇంట్లో తిష్ఠ వేస్తాడు. అక్కడ హాస్యానికి తోడు, గౌతమ్ ఎన్‌కౌంటర్లకు సంబంధించి ఒక ఉత్కంఠభరితమైన నేపథ్యము కూడా తెలుస్తుంది. గౌతమ్ కి అంత పగ ఎందుకు, పప్పీను అడ్డుపెట్టుకొని దాదాను గౌతమ్ ఏం చేశాడు, ఏమిటన్నది మిగతా సినిమా.
షేర్ చిత్ర పాటలు 2015 అక్టోబరు 10న విడుదలయ్యాయి.
ఈ చిత్రం సెన్సార్‌ కార్యక్రమాలు పూర్తి చేసుకొని యు/ఎ సర్టిఫికెట్‌ పొందింది. అన్ని కార్యక్రమాలు పూర్తి చేసి చిత్రాన్ని విడుదల చేయడానికి సన్నాహాలు చేస్తున్నారు నిర్మాత కొమర వెంకటేష్‌. ఈ సందర్భంగా నిర్మాత కొమర వెంకటేష్‌ మాట్లాడుతూ - మా చిత్రం సెన్సార్‌ పూర్తయింది. యు/ఎ సర్టిఫికెట్‌ వచ్చింది. సినిమా చూసిన తర్వాత సెన్సార్‌ సభ్యులు మంచి సినిమా తీశారని అభినందించారు. కళ్యాణ్‌రామ్‌గారికి పటాస్‌ తర్వాత షేర్‌ మరో సూపర్‌హిట్‌ మూవీ అవుతుంది. నిర్మాతగా నాకు మంచి పేరు తెచ్చే సినిమా ఇది. బిజినెస్‌పరంగా కూడా మంచి క్రేజ్‌ వచ్చింది. ఆడియో చాలా పెద్ద హిట్‌ అయింది. థమన్‌ చాలా ఎక్స్‌ట్రార్డినరీ మ్యూజిక్‌ ఇచ్చారు. డైరెక్టర్‌ మల్లికార్జున్‌ టేకింగ్‌ చాలా అద్భుతంగా ఉంది. ఈ చిత్రంలో కళ్యాణ్‌రామ్‌ కొత్త డైమెన్షన్‌లో కనిపిస్తారు. అన్ని కార్యక్రమాలు పూర్తి చేసి అతి త్వరలోనే మా షేర్‌ చిత్రాన్ని వరల్డ్‌వైడ్‌గా రిలీజ్‌ చేస్తాం అన్నారు.
మోచర్ల రామకృష్ణయ్య
మోచర్ల రామకృష్ణయ్య నెల్లూరు మండలానికి చెందిన కవి, రచయిత, నటుడు. ఇతడు వకీలు వృత్తిని స్వీకరించాడు.
ఇతడు 1904 మే 27వ తేదీన ప్రకాశం జిల్లా, తూరుపునాయుడుపాలెం గ్రామంలో రామలింగయ్య, లక్ష్మీనరసమ్మ దంపతులకు జన్మించాడు. ఇతడు 18వ శతాబ్దంలో తమ ఆశుకవిత్వంతో పేరుగాంచిన మోచర్ల వెంకన్న, దత్తన్న సోదరకవులలో దత్తన్న వంశానికి చెందినవాడు. ఇతడు బాల్యం నుండే పద్య విద్యలో పాండిత్యాన్ని సంపాదించాడు. వచన రచనలోను, ఉపన్యాస కళలోను ఇతనికి ప్రవేశముంది. ఇతడు 30కి పైగా రచనలు చేశాడు. ఇతడు రచయితగానే కాక, న్యాయవాదిగా కూడా రాణించాడు.